ועדת החינוך, התרבות והספורט, כנסת 17, פרוטוקול מספר 235, 2007-07-02 09:30

מיכאל מלכיאור: בוקר טוב, אני פותח את הישיבה.

מיכאל מלכיאור: זו הישיבה השנייה של השבוע, אנחנו התחלנו כבר לפני כן על החוק של 12 שנות לימוד חובה, שאני מאוד מקווה שנעביר.

מיכאל מלכיאור: אני רוצה לברך את השרה ואת חברי הכנסת ואת ארגוני המורים וההורים וכל מי שהצטרפו לישיבה הזאת.

מיכאל מלכיאור: אנחנו רוצים לדבר על הרפורמה ואנחנו רוצים ללמוד את זה לעומק ואנחנו כמובן מקווים שרפורמה תהיה לברכה ותביא לשינוי המיוחל במעמד המורים במדינת ישראל ואנחנו מצפים בדריכות להצגת השרה את העניין הזה.

מיכאל מלכיאור: לפני שאנחנו עוברים לדבר על רפורמה אני מבקש מהשרה להתייחס לאיזה שמועות מדאיגות שהתגנבו לאוזנינו שיש רצון של חלקים מסוימים במשרד האוצר לקצץ עוד בשנת 2007 בתקציב החינוך.

מיכאל מלכיאור: אנחנו הבנו פה, וזו הסיבה שאנחנו לפחות חלק מאיתנו, אני חושב שכל הנוכחים, תומכים בממשלה הזאת כי יש פה רק חברי קואליציה נוכחים.

מיכאל מלכיאור: אז אנחנו תומכים בממשלה כי זו ממשלה, שהדגל המרכזי שלה זה לחזק את החינוך ולהוסיף אחרי השנים שקיצצו מאוד בתקציבי החינוך.

מיכאל מלכיאור: הרי לבוא באמצע השנה ולקצץ בתקציב החינוך לא ברור לי איך בכלל ניתן לעלות על הדעת ואני מבקש התייחסות קצר לשרה לנושא הזה.

מיכאל מלכיאור: לא נדון בו כמובן לעומק בלי לקבל את כל הנתונים אבל זו תהיה גם אחריות שלנו כוועדה לעמוד נגד המגמות הללו ואחר כך נשמע את הדברים לגבי הרפורמה ואת ההתייחסויות.

מיכאל מלכיאור: בבקשה.

יולי תמיר: בוקר טוב.

יולי תמיר: ראשית אכן ביום רביעי בערב הונח על שולחני, ללא כל תיאום איתי, קיצוץ של 185 מיליון שקל מתקציב 2007 ומדובר בעיניי בתהליך מאוד חמור, אני התרעתי גם בפני חברי מפלגתי וגם בפני הממשלה כולה אמש על העניין הזה.

יולי תמיר: לא רק שאנחנו בעיצומה או כמעט לקראת סיומה מבחינתנו של שנת התקציב אלא שהדבר גם סותר את ההסכם שהיה לנו עם האוצר במסגרת הרפורמה שתיכף נדבר עליה.

יולי תמיר: אני הסכמתי במסגרת הרפורמה לתהליך התייעלות פנים משרדי.

יולי תמיר: התמורה הייתה שאנחנו נהיה פתורים מקיצוצים ב- 2008, שכל קיצוצי הרוחב לא יושתו עלינו.

יולי תמיר: כששאלנו אז מה דינה של 2007 אמרו 2007 למעשה כבר הסתיימה ואין טעם להכניס את זה להסכם ועכשיו מתברר שהם מיהרו והשיתו עלינו קיצוץ מאוד גדול ב- 2007, שכמובן התגלגל גם ל- 2008 וזה דבר מאוד חמור בעיניי.

יולי תמיר: אני באתי בדברים גם עם ראש הממשלה וגם עם יושב ראש מפלגת העבודה, אשר נתן גיבוי מלא לתביעה שלי שהקיצוץ לא יתרחב, גם הוא אמר את זה אתמול במרכז המפלגה.

יולי תמיר: אנחנו נצטרך להיאבק במאבק לא פשוט, ואני חושבת שההתנהלות הזאת של האוצר היא לא רצינית.

יולי תמיר: שום אדם, שמנהל עסק כלכלי, גם בשוק החופשי שהוא משאת נפשו של האוצר בהיקף של משרד החינוך, לא יכול באמצע שנת תקציב לספוג קיצוץ כל כך גדול.

יולי תמיר: מה גם שגם האוצר וגם אתם יודעים היטב שמרווח התמרון שלי בקיצוצים הוא מאוד קטן.

יולי תמיר: אין לי בעצם מרווח תמרון על קרוב ל- 85 עד 90% מהתקציב ואז הכל נופל שוב על אותן פעילויות שהן בעייתיות, כי הן לב ליבו של החינוך.

יולי תמיר: אנחנו פוגעים בהן פעם אחרי פעם.

יולי תמיר: חלקן ייסגרו אם הקיצוץ הזה אכן יתרחש.

יולי תמיר: אני מאוד מקווה שוועדת החינוך גם תעמוד לצידי, אני גם מתכוונת לפגוש את כל חברי וועדת הכספים בימים הקרובים כדי שלא יעבירו את הקיצוץ.

יולי תמיר: אני אאבק כמיטב יכולתי בעניין הזה.

יולי תמיר: נדמה לי כיוון שאמרנו כאן כולנו חברי קואליציה אז כל אחד במפלגתו הוא ראוי שיאמר את הדברים.

יולי תמיר: אני פונה במיוחד לחברת הכנסת רונית תירוש כי כרגע מפלגת העבודה מתייצבת מאחוריי במאבק הזה, עדיין בקדימה אין הסכמה שלא צריך לעשות את הקיצוץ, וגם הגימלאים מאחוריי.

יולי תמיר: התחזק מעמדי.

מיכאל מלכיאור: אני רוצה להעיד שהגימלאים באופן עקבי בעד החינוך, כל דבר.

יולי תמיר: אנחנו עוד נבוא אליכם עם הפרטים כמובן, ואני אשמח לקיים על זה ישיבה מיוחדת.

יולי תמיר: אני חושבת שהנושא הזה חייב להיות נושא מרכזי במאבק שלנו בימים הקרובים.

יולי תמיר: אני מבינה את המצוקות התקציביות של משרד האוצר, אני לא חושבת שזה הגיוני להשית את הקיצוץ הזה באופן הזה, במיוחד כשנדמה לי שהמשרד קיבל על עצמו את כל המתווים ואת כל ההסכמות הכלליות שהאוצר ביקש שנקבל.

יולי תמיר: אבל נגיע לכאן.

מיכאל מלכיאור: רק מילה אחת אני חולק כל השאר אני מסכים.

מיכאל מלכיאור: בזה שאני מבין את הצורך הדחוף בקיצוצים של האוצר אני מבין למה את צריכה להבין את זה אבל,

יולי תמיר: אני גם מבינה למה אתה לא מבין את זה אז הכל בסדר.

מיכאל מלכיאור: או.

מיכאל מלכיאור: קי.

מיכאל מלכיאור: אז מאחר והגענו כבר לסיכום על זה אז ביטלנו את הקיצוץ ועכשיו אפשר להמשיך הלאה.

יולי תמיר: אלה היו הבשורות הרעות.

יולי תמיר: הבשורות הטובות כמובן נוגעות להסכם המתגבש, שאנחנו עמלנו עליו במשך באמת תקופה ארוכה יחד עם הסתדרות המורים והאוצר.

יולי תמיר: אני מוכרחה לציין פה לטובה את אלי כהן הממונה על השכר ששיתף פעולה והיה שותף נאמן לאורך כל הדרך ומנכ"ל האוצר שהיה שותף נאמן לאורך כל הדרך וראש הממשלה שסייע בידינו וכמובן יוסי וסרמן וחברי הסתדרות המורים שבלעדיהם לא יכולנו להתקדם.

יולי תמיר: וגם לנצל את ההזדמנות הזאת לבקש ולקרוא לרן ארז להצטרף למהלך הזה, שבעיניי הוא חשוב.

יולי תמיר: כל מהלך גדול בסדר גודל כזה אפשר לחשוב שאפשר לעשות גם אחרת, אבל בסופו של דבר השורה התחתונה, שבמסגרת המהלך הנוכחי קרו שלושה דברים תקציביים שבעיניי הם לא רק שהם טובים אלא לא היו כמותם מימיי ממשלת רבין, שהייתה ממשלת החינוך הטובה ביותר, ושנית הם באמת נותנים בסיס לעבודה חינוכית אחרת.

יולי תמיר: אני בסיום דבריי אומר עוד דבר מה על שאלת הקשר בין הרפורמה לבין שאר התוכניות של משרד החינוך כי ברור לי ונדמה לי לכל השותפים שלי לעניין שאנחנו יוצרים פה כלי עבודה.

יולי תמיר: תקציב ושעות לימוד ושכר הם כלי.

יולי תמיר: האיכות נמדדת בדברים נוספים שבאים מעל ומעבר לכלי הנוכחי.

יולי תמיר: מצד שני, העובדה שבמשך הרבה מאוד שנים דיברנו על כך ששכר המורים נמצא בשפל ולא הצלחנו לחלץ את עצמנו מהשפל הזה, הייתה בעיניי סיבה אמיתית לחוסר היכולת, שלי לפחות, לחוש שאני עושה נאמנה את עבודתי כמי שאמור להגן על המורים בישראל ונדמה לי שיש לנו כלי שאם נשתמש בו נכון ואנחנו יחד עם הסתדרות המורים יושבים ועובדים צעד צעד ממש באופן מאוד אינטנסיבי על מנת לעשות שימוש נכון בכלים שניתנו לנו אנחנו נצליח.

יולי תמיר: לפני שאכנס למצגת עצמה, צריך לומר שיש כאן שלושה מרכיבים תקציביים מאוד משמעותיים.

יולי תמיר: הראשון הוא, שבזכות הכניסה לדיון על הרפורמה אנחנו קידמנו נושא שהיה תקוע נדמה לי מ- 1998 והוא עניין שחיקת השכר של המורים.

יולי תמיר: מ- 1998 מדברים על כך שצריך לפתור את שאלת השחיקה לא נעשה דבר עד היום.

יולי תמיר: במסגרת הדיון על הרפורמה, ובזכות הדיון על הרפורמה, אנחנו סיכמנו על מתווה התקדמות בנושא שיפוי המורים על שחיקת שכרם, נפסקה פסיקה לגבי שלושת השנים הראשונות.

יולי תמיר: השכר הזה כבר יתווסף למורים כולם ללא שום קשר לרפורמה.

יולי תמיר: תיפסק, נדמה לי, בעוד כחודש פסיקה לגבי החלק השני, שלושת השנים הבאות.

יולי תמיר: ההחלטה הייתה שהכספים האלה נכנסים לבסיס השכר של המורים וזה דבר חשוב בעיניי, כי לא דין סכום חד פעמי, כדין סכום שנכנס לבסיס וגם צובר אחר כך את כל הצבירות האפשריות וגם בסוף השנה הזאת יינתן למורים מענק חד פעמי כך שבסופו של דבר שאלת השחיקה היא מאחורינו.

יולי תמיר: הדבר השני שחשוב בעיניי, ועליו התעקשנו מאוד, זה שבמידה ויהיה הסכם במשק, הסכם כולל, ההסכם הזה לא יפסח על המורים.

יולי תמיר: כי מה היה בשנים הקודמות?

יולי תמיר: להזכירכם בסיבוב הראשון של העלאת שכר המורים בתקופת רבין הייתה באמת עלייה משמעותית בשכר המורים, מיד אחר כך המשק הדביק את העלייה בשכר המורים ושכר המורים נשאר נמוך.

יולי תמיר: לא רצינו שזה יקרה.

יולי תמיר: לא ידענו איך יסתיים ההסכם במשק.

יולי תמיר: סיכמנו עם האוצר שכאשר יסתיים ההסכם במשק הוא יתווסף לשכר המורים והוא יהיה מעל ומעבר לרפורמה וכמובן הרפורמה עצמה.

יולי תמיר: סך התוספת לבסיס תקציב משרד החינוך יהיה כ- 6 מיליארד שקל, ואני אומרת "כ-", כי אני לא יודעת בכמה יגמר ההסכם הכולל עם העובדים אז אני לא יכולה לחשב באופן מדויק וגם השנה 800 מיליון שקל יינתנו כפיצוי שחיקה חד פעמי.

יולי תמיר: זאת אומרת אתם תראו בתקציב 2008 תוספת שהיא באה לבסיס השכר של המורים, סכום חד פעמי שהוא תוספת חד פעמית כשיפוי שחיקה והתחלה הדרגתית של יישום הרפורמה.

יולי תמיר: מי היה השותף?

יולי תמיר: כאמור, משרד האוצר, משרד החינוך והסתדרות המורים.

יולי תמיר: מה היו המטרות?

יולי תמיר: נדמה לי, מאוד חשוב לי שיובן היטב שהמטרה העיקרית היא לא הייתה ממוקדת בשכר בלבד ואני מודה להסתדרות המורים על זה שהדיון בינינו התחיל לא על שכר.

יולי תמיר: הוא התחיל על איכות ההוראה, על הישגי המערכת, על מעמד המורה, על מעמד המנהל, זאת אומרת לא נקלענו למצב, כפי שהיה בעבר, שדנים אך ורק על שכר אלא עשינו דיון משולב.

יולי תמיר: המטרה הסופית: הרפורמה ביחד עם אמצעים אחרים שאני אדבר עליהם בקצרה בסוף דבריי, שיפור הישגי מערכת החינוך וקידום מעמדם של עובדי ההוראה.

יולי תמיר: מה היה התהליך?

יולי תמיר: חתמנו על מתווה של עקרונות לרפורמה.

יולי תמיר: אנחנו נמצאים בתהליך של פירוט העקרונות של ההסכם.

יולי תמיר: אני באמת מברכת גם את שלום וגם את עזרא וגם את יוסי וגם את אנשי משרדי שלא מוותרים ויושבים ועובדים כדי שאנחנו באופן מלא נוכל לסכם את כל הפרטים וזה הסכם רב פרטים ועב כרס ואנחנו מדברים על יישום הדרגתי במהלך 6 שנים החל משנת הלימודים תשס"ח.

יולי תמיר: מהם העקרונות?

יולי תמיר: שינוי מבנה שבוע עבודה של המורים.

יולי תמיר: שינוי מבנה שכר המורים.

יולי תמיר: שינוי מבנה השכר למנהלים.

יולי תמיר: סמכויות המנהלים וגמישות העסקה.

יולי תמיר: אלה הנושאים שנגענו בהם.

יולי תמיר: אני רוצה לגעת בנקודה שבעיניי היא חשובה ביותר כי היא יוצרת כלי חינוכי ממדרגה ראשונה והיא קשורה למבנה שבוע העבודה של המורה.

יולי תמיר: כפי שאתם רואים, אנחנו ביקשנו ליצור שני כלים שהם לא היו קיימים קודם במערכת.

יולי תמיר: הכלי הראשון הוא שעות פרטניות.

יולי תמיר: כלומר, אם היום אנחנו זקוקים לשעה פרטנית, זה יכול להיות טיפול במצטיינים או בחלשים או בעולים או לאיזו שהיא למידה ממוקדת או לכל צורך שהוא, יש היום במערכת, בתוך מערכת שעות העבודה הפורמאליות של המורה שעות שהוא עוסק בהוראה פרטנית.

יולי תמיר: אני מאוד מכבדת את השעות האלה, בניגוד לטענה שאלה שעות שיעלמו הם לב המערכת החינוכית.

יולי תמיר: כיוון שאני מהמאמינים הגדולים שחינוך נעשה באינטראקציה בין אישית זו הזדמנות שלא הייתה לנו קודם.

יולי תמיר: אני יודעת שיש פה שאיפה, וגם חבר הכנסת מלכיאור וגם חברת הכנסת תירוש מדברים על הקטנת כיתות בעתיד.

יולי תמיר: אבל עד שנגיע לגודל כיתה שמאפשר יחס פרטני הדרך רחוקה, וגם אז את יצטרכו את הכלי הזה, שאני מאוד מברכת עליו.

יולי תמיר: הדבר השני הוא שהות שהייה.

יולי תמיר: אנחנו רוצים לתגמל את המורים על עבודות שהם עושים והם חלק בלתי נפרד מתפקיד המורה.

יולי תמיר: תדעו לכם שלדעתי אנחנו לא מתגמלים פה על כל השעות והיה לנו ויכוח על זה עם האוצר.

יולי תמיר: ברור לי לגמרי שמורה עובד יותר מ- 5 שעות להכנה.

יולי תמיר: הוא צריך לבדוק בחינות, הוא צריך להכין שיעורים, הוא צריך לעשות הערכות, הוא צריך לדבר עם הורים ועם תלמידים אבל לפחות הגענו חלק מזה במסגרת הגדרת העבודה של המורה.

יולי תמיר: כאמור, כיוון שלא הגענו עוד להידברות עם ארגון המורים העל-יסודיים ואני מקווה שזה יקרה בקרוב, לא סיכמנו את המתווה בעל-יסודי.

יולי תמיר: ביסודי ובחטיבות הביניים המתווה סוכם והוא לפניכם.

מיכאל מלכיאור: אני יכול רק לשאול שאלה טכנית?

מיכאל מלכיאור: שהיה דובר אז בוועדת דברת על הגברת ההוראה הפרטנית והשהייה בבתי ספר אז היה ברור שהרבה מאוד מבתי הספר שלנו הם לא מתואמים פיזית לעשות את זה.

מיכאל מלכיאור: פשוט לקבל התייחסות כי אז זה היה תנאי יסוד שחייבים לעשות שינויים בכל בית ספר שיהיה מקום למורה לשבת.

יולי תמיר: אתה צודק לחלוטין.

יולי תמיר: קודם כל אנחנו נתחיל באמת ואנחנו יחד עם הסתדרות המורים בוחרים עכשיו את בתי הספר שנתחיל בהם, נתחיל בבתי הספר שיש בהם את התנאים אבל קיבלנו גם תקציב של 25 מיליון שקל לשנה שנועד לבניית סביבות לימודיות למורים.

יולי תמיר: הוא מיועד רק לזה, לצורך התאמת בתי ספר לרפורמה.

יולי תמיר: אז אנחנו בהחלט, אתה צודק, ואנחנו גם, גם זה אנחנו עושים יחד עם הסתדרות המורים, נגדיר מהם התנאים הנדרשים.

מיכאל מלכיאור: זה מספיק ה- 25 מיליון?

יולי תמיר: זה לא מספיק, אבל אנחנו נצטרך ללכת בקצב שניתן לנו.

מיכאל מלכיאור: כי אני זוכר אז כמה היה דובר בכל בית ספר רק לעשות את פינות המורה וזה היה.

יולי תמיר: אני לא יודעת, תשמע, תמיד אפשר לבקש יותר.

יולי תמיר: אנחנו נקדיש לזה גם חלק מהמשאבים שלנו.

יולי תמיר: בבתי הספר החדשים שנבנים כבר יש.

יולי תמיר: אנחנו בונים הרבה מאוד השנה, כבר שם יש, מראש אנחנו לוקחים את זה בחשבון ואנחנו עובדים על עוד שתי תוכניות שכרגע לא הזמן לדבר עליהן לנסות לקבל עוד תקציבים לשדרוג בתי ספר קיימים אבל זה חלק מהעניין.

מיכאל מלכיאור: מה זה סך הכל למשרה היה כתוב 30 שעות לבית ספר יסודי.

מיכאל מלכיאור: איך זה פה?

יולי תמיר: זה לגבי העבר.

מיכאל מלכיאור: אולי אתה יודע וסרמן?

מיכאל מלכיאור: על המצב הקיים.

מיכאל מלכיאור: רק להסביר מה זה המצב הקיים, איך סך הכל המשרה מגיע ל- 30 כשזה 25.5 פלוס 0.

יוסי וסרמן: מה שהשרה אומרת שהיום בבית הספר היסודי מורה עובד 30 שעות.

יוסי וסרמן: זו משרה מלאה של מורה בבית הספר היסודי ועל כך מוסיפים עוד שעתיים שהן שעות שהייה.

יוסי וסרמן: זה על פי ההסכם הקיים מהעבר.

מיכאל מלכיאור: זאת אומרת זה 32 שעות היום.

יוסי וסרמן: 32 שעות למשרה מלאה בבית ספר יסודי.

יוסי וסרמן: 30 זה משרה מלאה בבית הספר היסודי כמו ש- 24 זה משרה מלאה בחינוך העל-יסודי.

יוסי וסרמן: גם בחטיבת הביניים וגם בעליונה.

יוסי וסרמן: כעת, אנחנו מדברים על חלוקה לשעות פרונטליות, שעות פרטניות ושעות שהייה.

מיכאל מלכיאור: כל זה מובן.

מיכאל מלכיאור: אני, זו רק שאלה ממש טכנית.

מיכאל מלכיאור: אני רוצה להבין, יהיה עכשיו 36 שעות של שהייה של מורה בבית ספר.

מיכאל מלכיאור: אני רוצה להבין כמה שעות זה יותר מהיום כי זה מרכיב חשוב לדון מה השיפור של המורים בעניין הזה.

יוסי וסרמן: אדוני שואל באחוזים?

מיכאל מלכיאור: לא באחוזים, אני רוצה לדעת מה המצב הקיים פה.

ציון שבת: משרה מלאה של מורה בבית יסודי 30 שעות.

ציון שבת: בפועל כמעט כל המורות מלמדות בפועל פרונטלי בכיתה, זה הממוצע, 25.5 שעות מתוך ה- 30.

ציון שבת: למה?

ציון שבת: כי מורה אם, רוב המורות הן מורות אם ומורה אם עובדת שעתיים פחות וחלק גדול מהן גם מחנכות ועל חינוך יורדות 3 שעות באופן אוטומטי.

ציון שבת: זה לא פרונטלי בתוך הכיתה.

מיכאל מלכיאור: אבל זה יהיה גם במצב החדש?

יולי תמיר: לא.

מיכאל מלכיאור: אין יותר?

יוסי וסרמן: זה לא מדויק.

יוסי וסרמן: בחינוך היסודי - - -,

מיכאל מלכיאור: זה מעניין שרוב המורות הן במעמד של אם.

יוסי וסרמן: שליש מהן הן לא אם ולא מחנכות.

מיכאל מלכיאור: אז מה משתנה במצב החדש?

יולי תמיר: במצב החדש יש עוד חצי שעה פרונטלית, יש עוד חמש שעות כמו שאתה רואה של הוראה פרטנית ויש עוד 5 שעות שהייה.

יולי תמיר: זאת אומרת הגדרת התפקיד.

יולי תמיר: עכשיו המשרה הייתה 30 הממוצע שלימדו היה 25.5 זה מה שהיה היום, שבדקנו כמה שעות הוראה ממוצעות למורה בכיתה ביסודי.

יולי תמיר: מה שיהיה עכשיו, בפרונטלי יהיה 26 שעות, כמו שאתה רואה יהיו בעצם 36 שעות שהייה.

יולי תמיר: אנחנו מרוויחים גם שעות שהייה וגם שעות הוראה פרונטלית.

מיכאל מלכיאור: אז אני עדיין שואל, מאחר והגיעו בגלל הנושא של אמהות והנושא של מחנך כיתה, הגיעו מ- 25.5 ל- 30, אני שואל אם הדבר הזה יורד בהסכם החדש.

מיכאל מלכיאור: אתה אומר כן.

יולי תמיר: לא, זה לא יורד.

מיכאל מלכיאור: כי אחרת אנחנו מגיעים בפועל ל- 40 שעות.

יולי תמיר: מורה לא ישהה בבית ספר יותר מ- 36 שעות.

רונית תירוש: זה כל כך טוב, שמורים לא רוצים לחתום על זה.

משה גפני: אם אפשר אדוני היושב ראש, מכיוון שאני לא הבנתי, לפני שהסתדרות המורים מר וסרמן אומר את עמדתו, הוא כנראה מתמצא בעניין.

משה גפני: אני לא מתמצא אני רוצה לדעת.

משה גפני: ניקח לדוגמא מורה אם שאמרו שזה רוב המורות.

מיכאל מלכיאור: אני לא חושב שהתכוונו רוב.

משה גפני: לא חשוב, חלק גדול.

יולי תמיר: מר גפני תרשה לנו.

משה גפני: אבל זאת הדוגמא גברתי השרה, כמה מורה אם צריכה היום להיות בכיתה או בבית הספר וכמה על פי התוכנית שלך היא תצטרך להיות?

יולי תמיר: כשאנחנו נסיים את ההצגה, אני, וסרמן ונציגיו, אם תשארנה שאלות- - -,

משה גפני: זאת השאלה שלי בינתיים.

רונית תירוש: כתוב לך סך הכל.

משה גפני: יש פה בעיה, מישהו לא למד את תוכנית הליבה כשהוא עשה את זה, בגלל שמתמטית לא מסתדרים המספרים.

יולי תמיר: אני מציעה, הפער במצב הקיים היה בין מה שהייתה חובה, בין הממוצע של הלימוד במציאות.

יולי תמיר: לגבי ההסדר החדש גם יוסי וגם שלום ידברו תיכף על הפרטים.

יולי תמיר: אני מציעה, כיוון שאנחנו עושים את זה יחד איתם וגם חלק מהדברים עדיין לא הושלמו, הם יציגו את כל הפרטים.

רונית תירוש: לא.

רונית תירוש: מה שאומר חבר כנסת גפני, שזו הטעיה כי בטבלה היה צריך לכתוב.

משה גפני: אני לא אמרתי את המילה הטעיה, אני אגיד את זה בסוף.

רונית תירוש: בסדר, אני מתרגמת איתך.

רונית תירוש: המצב הקיים בשהות שהייה, צריך להירשם 4.5 ואז זה מביא אותנו ל- 30.

רונית תירוש: ואז אפשר להשוות.

מיכאל מלכיאור: רונית, זה מה ששאלתי מראש.

רונית תירוש: אני יודעת, אני מסבירה את זה שוב.

יוסי וסרמן: איזה 4.5?

יולי תמיר: הן לא שעות שהייה, הן שעות שויתרו עליהן בגלל משרת אם ומשרת מחנך שקיבלו הנחה.

יולי תמיר: אני רק רוצה להסביר, מה שקרה שיש היום, מה מקור הפער.

יולי תמיר: הפער בין הממוצע בכיתה למה שהוגדר כמשרה היה בשעות שלא היו שעות הוראה פרונטליות עקב הורדת שעות.

יולי תמיר: לפעמים זה היה שעות אם, לפעמים זה שעות מחנך, יש עוד שעות אחרות.

יולי תמיר: בעצם אם עשו המרה של שעות הוראה לצרכים אחרים, והצרכים האלה יצרו את הפער הזה.

יולי תמיר: במציאות, הממוצע הוא 25.5 לעומת החובה של ה- 30.

יולי תמיר: אף אחד לא עשה פה דבר שהוא לא תקין, אבל מה שקרה שהייתה מגמה מתמשכת של המרת שעות על מרכיבים שונים שאנחנו מנסים היום לעגן אותם.

מיכאל מלכיאור: לכן לגיטימי לשאול, אם המרכיבים האלה יחדלו להיות.

יולי תמיר: יוסי ביקש שהוא ושלום יסבירו את זה, ואני מכבדת את בקשתם.

משה גפני: לא.

משה גפני: אנחנו רוצים לדעת ממך.

משה גפני: הם עם כל הכבוד, אני מאוד מכבד את הסתדרות המורים.

משה גפני: שואל יושב ראש הוועדה וגם אני הקטן, גבירתי השרה, הנושא של משרת אם הייתה הטבה בשכר.

משה גפני: הייתה הטבה בשכר.

משה גפני: ההטבה הזאת נשארת כן או לא?

יולי תמיר: מר גפני היקר, אתה תקבל את תשובתך.

יולי תמיר: אני רוצה להגיד לך דבר מאוד חשוב לגבי כל המצגת הזאת וכולי.

יולי תמיר: הדברים כולם, בניגוד לעבר והסיבה שאנחנו עובדים עכשיו בשיתוף פעולה מלא, הדברים האלה נמצאים בהידברות בינינו לבין הסתדרות המורים.

יולי תמיר: הם שותפים שלנו בעניין הזה, הם ביקשו לענות על זה.

יולי תמיר: את התשובה לזה יגיד שלום, שלפי דעתי, או עזרא, שהם עושים, או יוסי או מי מהם שירצה.

יולי תמיר: אני נתתי לך את התשובה לפער הקיים היום, אנחנו נדבר תיכף על המצב החדש.

יולי תמיר: הלאה.

משה גפני: מה אני אעשה שאני עקשן.

משה גפני: אני לא.

יולי תמיר: אתה יכול להיות עקשן מר גפני, אתה יכול להמשיך להתעקש, אין בעיה.

משה גפני: לא.

משה גפני: אני רק רוצה להבין, האם הטבת השכר הזו למורים תשאר.

יוסי וסרמן: התשובה היא כן.

משה גפני: ישאר?

יוסי וסרמן: כן.

משה גפני: אני עובר להסתדרות המורים, בגלל שככה לא הבנתי.

מיכאל מלכיאור: אני מבקש, אנחנו נקבל תשובות על דבר ועניין, מבטיח לך עד סוף הישיבה.

מיכאל מלכיאור: אבל אם לא ניתן לשרה להתקדם אז אנחנו לא נשמע את הרפורמה ולא נוכל באמת לדון לעומק.

יולי תמיר: מהו המתווה?

יולי תמיר: אוכלוסיית היעד כל תלמידי בתי הספר.

יולי תמיר: אנחנו בסוף, בסוף התהליך בעצם זה יכלול את מערכת החינוך כולה.

יולי תמיר: אנחנו מתוקצבים למהלך שכולל את מערכת החינוך כולה.

יולי תמיר: בסופו של התהליך גם התכנים, כפי שאתם רואים, אנחנו מדברים על תגבור לימוד במקצועות הליבה, על העשרה בתחומים נוספים.

יולי תמיר: דבר אני רוצה להזכיר לכם ושהצגנו אותו פה לפני מספר שבועות, שאלה של האופק הפדגוגי, שמעביר חלק מהלימוד אל התחום של עבודות חקר.

יולי תמיר: אנחנו צריכים לזה שעות, ולפי דעתי זה אחד הדברים החשובים שהשגנו בהסכם הזה.

יולי תמיר: אין אפשרות לעבור לעבודות חקר בלי לתגמל את המורים שעובדים, מלווים, בודקים, מדריכים.

יולי תמיר: אנחנו יוצרים פה שעות של הדרכה ויכולת לעשות עבודות חקר וזה כמובן דבר שניתן לנו במסגרת ההסכם החדש לעשות בצורה טובה יותר.

משה גפני: "כישורי חיים", מה זו התוכנית הזו?

יולי תמיר: זו תוכנית חדשה שתינתן בכל השנים של היסודי וחטיבת הביניים והיא עוסקת בהתמודדות עם המצוקות ובעיות רגשיות של ילדים ויכולת ההסתגלות וההשתלבות שלהם בכיתה.

יולי תמיר: היא גם עוסקת בנושאים של כבוד האדם, היכולת של הילד להגן על עצמו ועל כבודו, טיפול בכל הנושא של הטרדות מיניות, טיפול בנושא של זהות מינית, טיפול בנושאים של אלימות כמובן בכיתות יותר בוגרות גם של סמים ואלכוהול.

יולי תמיר: זו תוכנית שנועדה בעצם לתת מענה לבעיה שנמשכת לאורך הרבה שנים שאין ליבה מובנית של טיפול בצד היותר רגשי תפקודי חברתי ולכן התוכנית הזו מעכשיו היא חלק בלתי נפרד ממערכת החינוך.

יולי תמיר: נכנסים אליה תכנים שמתאימים לגיל, כמובן לא מה שמתאים לכיתה א' מתאים לכיתה ח' או ט', אבל זו תהיה תוכנית מובנית בתוך המערכת והיא חלק מהליבה.

יולי תמיר: למה היה חשוב לנו להגדיר את התפקיד של שהות השהייה?

יולי תמיר: שהות השהייה הן לא קודם כל תחליף למילוי מקום.

יולי תמיר: זאת אומרת יש בעיה קשה בנושא הזה ואנחנו הגדרנו היטב ששהייה היא לא בסיס למילוי מקום.

יולי תמיר: הן חלק בלתי נפרד מעבודת המורה בבית הספר.

יולי תמיר: תהיה הגדרה של המבנה של שבוע העבודה של המורה שכולל גם את שעות השהייה ואתם יכולים לראות שחלק מהדברים שבעבר בגללן ויתרו על שעות הוראה הופכים להיות חלק משהות השהייה.

ג'מאל זחאלקה: שזה שינוי סימן.

יולי תמיר: בכלל לא.

יולי תמיר: זה לא שינוי סימן, כי קודם כל לשר חינוך מאוד חשוב לדעת מה יש לו במערכת.

יולי תמיר: אם ממירים שעות הוראה בכל מיני תפקידים ואתה בתור שר לא יודע מה השעות שיש לך במערכת, נוצר לך פער שעות מאוד חמור.

יולי תמיר: היום יש הגדרה ברורה.

יולי תמיר: אני יכולה היום לדעת איזה שעות יש לי ברמה של הפרונטלי, ברמה הפרטנית וברמה של השהייה.

יולי תמיר: אני יודעת והמורים יודעים, כל אחד יודע מה תפקידו ומה חלוקת השעות האמיתית במערכת.

יולי תמיר: הפערים שאתה ראית העיקו מאוד על המערכת כי אף אחד לא ידע לתמחר אותם.

ג'מאל זחאלקה: בסדר, אני מדבר על המהות.

ג'מאל זחאלקה: רכז ישאר רכז, עכשיו נשנה, נשים אותו תחת כותרת ונדע שהוא רכז אז מה זה יוסיף?

יולי תמיר: מה זה הוסיף?

יולי תמיר: אתה יודע מה זה לנהל מערכת?

ג'מאל זחאלקה: מה עושים עם הידיעה הזאת, זו השאלה שלי.

יולי תמיר: קודם כל יודעים לבנות נכון תוכנית לימודים כי אתה יודע נכון מהן השעות במערכת.

יולי תמיר: אתה יודע מה זה לנהל מערכת של אלפי בתי ספר שאין לך מידע נכון כמה שעות מלמדים בהן פרונטאלי.

יולי תמיר: אתה יודע כמה זה מסובך וכמה זה גם לא יעיל?

יולי תמיר: זה אחד מהאלמנטים המרכזיים של היעילות כי אתה תדע באמת מי עושה מה ובאיזה תפקיד.

יולי תמיר: זה דבר שיש לו משמעות אדירה.

יולי תמיר: מתווה לשעות שהייה.

ג'מאל זחאלקה: לא גברתי השרה.

ג'מאל זחאלקה: אני רוצה לדעת איך זה משפיע על המורה?

ג'מאל זחאלקה: כלומר, מורה שהוא היה רכז מקצוע בעשרה שנים האחרונות.

ג'מאל זחאלקה: עכשיו, כשאת יודעת שהוא רכז מקצוע, מה זה משפיע עליו?

ג'מאל זחאלקה: לא על המערכת איך היא מנהלת את העניינים.

ג'מאל זחאלקה: אבל מה זה משפיע בפועל, בשורה התחתונה?

יולי תמיר: זה משפיע.

יולי תמיר: יש פה אלמנטים שמשפיעים על המורה, יש פה אלמנטים שמשפיעים על ניהול המערכת.

יולי תמיר: מערכת כמו מערכת חינוך צריכה שיהיה לה אומדן אמיתי של שעות הוראה.

יולי תמיר: אני אגיד לך מה זה משפיע על הילד.

יולי תמיר: מה שמשפיע על הילד שאם אני החלטתי שהוא צריך ללמוד 25 שעות אז אני אדע אם יש לו 25 שעות במערכת או לא.

יולי תמיר: כי היום כשאני הייתי באה ושואלת למה לא גמרתם את החומר היו אומרים אין לי מספיק שעות.

יולי תמיר: אבל נתנו, לא.

יולי תמיר: אבל זה הלך לריכוז וזה הלך לזה וזה הלך לזה.

יולי תמיר: וחוסר היכולת לנהל מערכת בסדר גודל כזה הוא גם נטל מבחינת תקציבית אבל הוא גם בסוף פוגע בבית ספר כי אתה אף פעם לא מקבל את התמונה האמיתית.

יולי תמיר: מהם הדברים שנעשים בשעות השהייה?

יולי תמיר: יש לכם פה את המגוון של הדברים כולל דבר מאוד חשוב, שאני שמחה שהוסכם עליו, הוא נעשה היום והוא חשוב בעיניי, מפגשים עם הורים, חונכות לתלמידים.

יולי תמיר: יש כאן אלמנטים, אנחנו מאגמים במערכת אלמנטים שהם אלמנטים משמעותיים ביותר לעבודת המורה.

יולי תמיר: מה מבנה השכר?

יולי תמיר: מורה חדש בעל השכלה אקדמית שנקלט על פי הטבלה והתנאים החדשים, אני חושבת שזה אחד ההישגים החשובים של המהלך הזה.

יולי תמיר: שכר משולב התחלתי 5,300 שקל.

יולי תמיר: כמה זה היה עד עכשיו יוסי?

יוסי וסרמן: 2,870.

יולי תמיר: 2,870.

יולי תמיר: קפיצת מדרגה, תזכרו שמהמקום שאתה מתחיל אתה גם כמובן עולה במדרגות של ההכנסה.

מיכאל מלכיאור: צריך להגיד כמובן שה- 2,870 זה לא השכר האמיתי.

יולי תמיר: כי הוא קיבל השלמת הכנסה.

מיכאל מלכיאור: לא, כולם קיבלו שכר מינימום.

יוסי וסרמן: יש חוק במדינת ישראל ויש השלמה לשכר מינימום.

יוסי וסרמן: אבל לא כל המרכיבים, עוד מעט נסביר את זה.

מיכאל מלכיאור: אנחנו רוצים להיות בעד.

מיכאל מלכיאור: זה לא זה.

מיכאל מלכיאור: אני רק אומר וצריך להגיד בכנות, אני מניח ששכר המינימום עד ל, ודאי לפי ההתחייבויות של מפלגת העבודה לא יהיה פחות מ- 4,200 שקל רק להגיד את זה ריאלית שאנחנו מדברים פה בהחלט על העלאה ניכרת אבל זו העלאה מ- 4,200 ל- 5,300 ויש הבדל גדול.

ציון שבת: לא מדויק.

ציון שבת: כי גם ה- 5,300 זה רק לטבלה.

ציון שבת: השכר יהיה בערך 6,000 כי בנוסף ל- 5,300 יש גמולים שונים שהמורה מקבל גם בשנתו הראשונה וזה יגיע לבערך 6,000.

יולי תמיר: דבר נוסף שצריך להגיד, שה- 5,000 כשהוא בבסיס והוא לא השלמת הכנסה הוא גם הבסיס להמשך.

יולי תמיר: לקפיצות המדרגה, זה דבר מאוד משמעותי.

יולי תמיר: דבר שהוא לא פחות חשוב, תיכף נגיע לטבלה.

יולי תמיר: דבר שהוא לא פחות חשוב, אני פגשתי לא מעט מורים, אקדמאים, שבאו ואמרו לי סליחה, אני אקדמאי, באתי לעבוד בחינוך ומה אני מקבל?

יולי תמיר: השלמת הכנסה.

יולי תמיר: גם לזה הייתה משמעות לא מעטה בעיני ואני שמחה שזה דבר.

יולי תמיר: מורה ותיק, זאת אומרת יש פה תהליך של המרה שאנחנו עדיין עובדים עליו על הפרטים שלו.

יולי תמיר: אבל אנחנו נעשה תהליך שבו מורים ותיקים יכנסו למערכת החדשה בהתאם לכללים שאנחנו עובדים עליהם עכשיו.

יולי תמיר: מבנה שכר למורה אקדמי הלאה.

יולי תמיר: מאוד חשוב בעיניי.

יולי תמיר: מורה יכול להתקדם ב- 8 דרגות במהלך תקופת עבודתו.

יולי תמיר: יש 5 דרגות שתלויות בפז"ם ושלושת הדרגות הגבוהות יותר יש גם קריטריונים של הערכה שנבנים באמצעות רמ"ה המרכז להערכה ומדידה.

יולי תמיר: המעבר מדרגה לדרגה, כפי שאתם רואים אותו כאן, מדורג ואתם רואים את תוספת השכר במעבר מדרגה לדרגה.

יולי תמיר: תזכרו, זה מתחיל בפז"ם ועובר למדדים נוספים.

יולי תמיר: מבנה השכר, יש עכשיו לתפקיד מיוחד יש תוספת שכר.

יולי תמיר: אם הייתם נותנים לי להגיע לכאן אז השאלה הקודמת הייתה אולי נמנעת.

יולי תמיר: זה מה שציון התכוון כשהוא אמר שה- 5,300 זה הבסיס.

יולי תמיר: אבל אם הוא נוטל על עצמו עוד תפקיד, רכז חברתי, רכז שכבה, רכז מעבדה, מחנך, הוא מקבל,

מיכאל מלכיאור: אבל מורה מתחיל הוא בדרך כלל לא.

יולי תמיר: דרך אגב הרבה מורים, אני גם חשבתי ככה הרב מלכיאור אבל אני הסתבר לי שהרבה מורים מתחילים הם מחנכים גם.

יולי תמיר: אני הייתי בטוחה שזה לא ככה אבל בדקתי כי הם אמרו לי ואכן הסתבר שכך הדבר.

יולי תמיר: זאת אומרת, חנ"ם זה חינוך מיוחד.

יולי תמיר: חינוך מיוחד מקבל יותר תגמול כי כמובן הנטל שם.

שלמה ישי: סליחה, בחינוך מיוחד נוסף על התפקיד שלו כמחנך, הוא מקבל את ה- 14%.

שלמה ישי: יש כאן טעות במצגת.

יולי תמיר: לא.

יולי תמיר: הוא מקבל מחנך כיתה וחינוך מיוחד.

יולי תמיר: אתה צודק, זה לא מובן מזה.

שלמה ישי: זה 10 ועוד 14.

מיכאל מלכיאור: ואם הוא יהיה גם רכז ביטחון הוא יקבל עוד.

אורית נוקד: כתוב כאן שהמעבר למבנה החדש הוא מותנה במעבר בית הספר בו עובד המורה לרפורמה ורציתי לשאול מה המשמעות מבחינה מעשית לאישור הזה.

יולי תמיר: אנחנו נעבור באופן הדרגתי.

יולי תמיר: בשנה הראשונה 300, אחר כך 600 וכל שנה יעברו עוד בתי ספר.

יולי תמיר: אתה לא תוכל לתגמל מורה כי אתה דורש ממנו גם שינוי באופן עבודתו לבד.

יולי תמיר: מורים חדשים יכנסו על בסיס המתווה החדש.

יולי תמיר: מורים ותיקים יעברו את תהליך ההמרה בהתאם לשינוי הבית ספרי.

יולי תמיר: עד סוף ה- 5 שנים כולם יהיו בפנים.

משה גפני: מה עם מורים שהם לא אקדמאים?

יולי תמיר: אין היום, מעטים מאוד יש כאלה, פחות ופחות, אנחנו מטפלים בזה.

יולי תמיר: זה רק ישנים.

יולי תמיר: טוב.

יולי תמיר: מבנה השכר החדש למורה, אתם יכולים לראות אותו כאן.

יולי תמיר: כמו שאתם רואים אפשר להגיע עד, בשיא כמובן, ל- 15,000 כמעט 16,000.

יולי תמיר: זאת טבלת השכר.

יולי תמיר: כולל כמובן תוספות וכל מה שיש.

יולי תמיר: אני רוצה לעבור לשלב המנהל.

יולי תמיר: אנחנו עשינו פה מהלך ושוב אני מאוד מודה לשותפים שלנו על זה שאנחנו בנינו פה דבר שהוא בעיניי מאוד חשוב וזו הגדרה ברורה של תפקיד המנהל.

יולי תמיר: אנחנו הגדרנו מה תחומי הסמכויות והאחריות של המנהל כאשר אנחנו מגדירים פה את תפקיד המנהל בצורה אחרת.

יולי תמיר: נותנים לו ואנחנו שואפים לתת לו מידה רבה יותר של ניהול פדגוגי יחד עם הצוותים החינוכיים.

יולי תמיר: אנחנו כמובן רואים במנהל מישהו שצריך, ועוד לעניין הזה נידרש, לבנות עבודת צוות פדגוגי בית ספרי כך שהמנהל הוא לא פועל לבד אבל הוא בהחלט מקבל סמכות להיות שותף גם בעניין מתן, אתם רואים, קביעה של מורים חדשים, מתן קביעות למורה, קידום, ניהול משאבים, ואנחנו דורשים גם מהמנהל כמו מהמורים פיתוח מקצועי, אני מאוד שמחה שהגענו למצב שהקמנו את בית הספר למנהלים.

יולי תמיר: אנחנו יוצאים לדרך איתו באופן ככה אינטנסיבי בימים הקרובים.

יולי תמיר: יש לנו, ותיכף אני אדבר על זה בסיום דבריי, מעבר לשאלת השכר רצון אמיתי לשדרג ולשפר את רמת המורים והמנהלים יחד איתם באמצעות הכשרות משותפות.

יולי תמיר: המכון למנהלים שיוצא עכשיו לדרך בשותפות קרן יד הנדיב הופך היום למקום אמיתי להשתלמות מה שנקרא on job training של המנהלים.

רונית תירוש: מי המנהל?

יולי תמיר: זה לא אושר וכנראה זה יאושר השבוע.

יולי תמיר: אז אני אשמח.

יולי תמיר: פשוט הוועד המנהל עוד לא אישר.

יולי תמיר: אני מניחה שזה יאושר בימים הקרובים.

יולי תמיר: אנחנו עובדים בהחלט לבניית מערך כזה של הכשרה, כמו שאמרתי, מקצועית והשתלמות של המנהלים.

יולי תמיר: תרגיל שהתחלנו בו השנה באופן מאוד אינטנסיבי עוסק בחניכת מנהלים.

יולי תמיר: גם מנהלים שיש להם צרכים מיוחדים עם אתגרים במיוחדים בבתי הספר אבל אנחנו עוסקים הרבה מאוד היום בליווי מנהלים, מתן תמיכה מקצועית.

יולי תמיר: המטרה שלנו, שבסופו של דבר המנהלים יצרו בעצמם רשתות תמיכה ועבודה משותפת.

יולי תמיר: גם במכון להכשרת מנהלים חברים שני ארגוני המורים, הם יושבים בהנהלה גם מר רן ארז וגם מר יוסי וסרמן יושבים בהנהלה של המכון, בצוות המייסד שלו וזה דבר שהוא כמובן מאוד משמעותי.

יולי תמיר: יש כאן אלמנטים של גמישות העסקה.

יולי תמיר: צריך להבהיר, בניגוד לסיסמאות שמנהלים יכולים לפטר מורים בשרירות לב, לא יהיה כדבר הזה.

יולי תמיר: ההגנה של הארגונים למורים נשמרת, יש תהליך מוגדר שמאפשר במידת הצורך, במקרים יוצאי דופן, מתווה שבו מורה מסיים את עבודתו.

יולי תמיר: שכר המנהלים מתבסס על טבלת שכר ייחודית.

יולי תמיר: זאת אומרת הוא לא נגזר עכשיו משכר המורים, שבוע העבודה שלו הוא בן 40 שעות והשכר כפי שאתם רואים כולל תוספות ניהול שבתוספות האלה בא לידי ביטוי המרכיב של מורכבות בית הספר.

יולי תמיר: דינו של מי שמנהל בית ספר עם 200 תלמידים אינו כדין מי שמנהל חטיבת ביניים עם 1,500 תלמידים ומי שמנהל תיכון עם 500 תלמידים.

יולי תמיר: האמת היא שתחת הכותרת מנהל יש היום מגוון של תפקידים די שונים בהיקף הדרישות.

יולי תמיר: אנחנו משדרגים את המנהלים, מתקצבים אותם אחרת.

יולי תמיר: גם המנהלים נדרשים היום לעבוד באופן אחר.

יולי תמיר: הקדנציות שלהם קודם כל מוגבלות.

יולי תמיר: לא יהיה מצב שמנהל ישב בבית ספר שלושים שנה.

יולי תמיר: יש קדנציה אפשר להאריך לעוד קדנציה אבל בזה נגמר העניין.

יולי תמיר: יש מכסת פרישה מוקדמת למנהלים.

יולי תמיר: שוב, אני חושבת שיש תהליך אמיתי של רענון שנדרש במערכת ואנחנו רוצים, דרך אגב מאוד חשוב לנו והיה פה הישג של הסתדרות המורים עם מכסות פרישה ואנחנו רוצים עוד.

יולי תמיר: בעניין הזה התאווה שלנו לא יודעת גבול.

יולי תמיר: צריך לרענן את המערכת, צריך להכניס מורים חדשים.

יולי תמיר: אני תיכף אדבר כמה מילים על שיבוץ מורים, אנחנו רוצים לתת למורים ותיקים לצאת בכבוד.

יולי תמיר: להגיד להם יפה תודה.

יולי תמיר: הרבה אנשים נמצאים במערכת הרבה מאוד שנים, כולנו פה יודעים שמקצוע ההוראה הוא מקצוע מאוד שוחק, אנחנו צריכים לתת למורים את האפשרות לצאת.

יולי תמיר: אני מקווה שבעניין הזה עוד נמשיך ונצליח להשיג יותר.

יולי תמיר: זה חוזר לעניין של מורכבות בית הספר.

יולי תמיר: כמו שאמרתי, אוכלוסיית היעד, אנחנו כאמור יכולים כבר לדלג על השקפים הבאים.

יולי תמיר: המגמה שלנו כזו.

יולי תמיר: בשלב זה כאמור אנחנו נמצאים יחד עם הסתדרות המורים והאוצר בגיבוש הפרטים האחרונים.

יולי תמיר: אנחנו בוחרים יחד איתם את 300 בתי הספר הראשונים, שבהם אנחנו יוצאים לדרך.

יולי תמיר: אנחנו נמצאים גם בהתאמה פדגוגית, שבונה יחד עם בתי הספר את המתווה לפעולה.

יולי תמיר: אנחנו כמובן נצטרך בשנה שנתיים הקרובות ללמוד תוך כדי עשייה.

יולי תמיר: אין מהלך כזה שהוא כל כך מקיף וכל כך יקר ומשמעותי מבחינה תקציבו שיכול להתנהל במסלול ללא תקלות.

יולי תמיר: אנחנו מקימים צוות ליווי, הצוות ילווה, יבחן, יבדוק, ישפר, אנחנו פה כדי לעשות את זה בצורה הטובה ביותר.

יולי תמיר: לאורך הדרך הזאת אנחנו גם, ושוב בתיאום כמובן עם הסתדרות המורים, עובדים על שיבוצים ייחודיים השנה עם דגש רב ביותר על מורים מצטיינים.

יולי תמיר: במגזר הערבי שינינו לחלוטין את שיטת השיבוץ.

יולי תמיר: השיבוץ שהיה בנוי על כל מיני מרכיבים סוציו-אקונומיים או מרכיבים אחרים נותן היום דגש מאוד משמעותי להצטיינות.

יולי תמיר: אני מקווה, ואני נאבקת נגד זה בכל הכוח, שאנחנו מנקים את המערכת מפוליטיזציה של שיבוצים.

יולי תמיר: יודעים את זה חבריי כולם, אנחנו מנסים לעבוד.

ג'מאל זחאלקה: את רוצה לבשר, את יודעת שזה כותרת ראשית בעיתון, שאת מבשרת את תום עידן הפרוטקציות?

יולי תמיר: אני כבר בישרתי.

ג'מאל זחאלקה: אני אומר זה כותרת ראשית בעיתון.

ג'מאל זחאלקה: את יודעת, בציבור הערבי זה היה כמו הסיפור של קצב.

יולי תמיר: לטובה אני מקווה.

ג'מאל זחאלקה: לטובה.

ג'מאל זחאלקה: אם זה נכון, אם מורה לא צריך להיות פרוטקציה אז זה חדשה כבר שישים שנה.

ג'מאל זחאלקה: מורים יתחילו להיבחר לפי כישוריהם?

רונית תירוש: אל תתלהב.

יוסי וסרמן: אנחנו קבענו שזה יהיה באינטרנט.

מיכאל מלכיאור: אני לא בטוח שבעיתונות העברית זאת תהיה הכותרת הראשית.

יולי תמיר: אני רוצה להגיד כי חבר הכנסת זחאלקה מבין היטב מה אני אומרת.

יולי תמיר: שנים.

יולי תמיר: שנים הייתה בעיה של פוליטיזציה של מינויים במגזר הלא יהודי.

יולי תמיר: דרך אגב במגזר היהודי, שלא נטעה, רק שם זה היה יותר בולט, השנה אנחנו שינינו את הניקוד.

יולי תמיר: חבר הכנסת זחאלקה, הוצאנו רשימות של כל המצטיינים שהמשרד מימן, שלא הצליחו למצוא עבודה.

ג'מאל זחאלקה: לא צריך להביא כבש למפקח.

יולי תמיר: לא.

יולי תמיר: את הכבש שיביאו אליי אבל בסוף, אחרי שיגמרו את כל השיבוצים.

יולי תמיר: המערכת היום, אנחנו נשמח דרך אגב לעשות על זה ישיבה נפרדת, גם להציג את זה, זה יהיה ממוחשב, אתה תוכל להגיד, להכניס את הנתונים שלך, אתה תראה את המיקום שלך על המחשב ואתה יודע מה?

יולי תמיר: אני מנהלת נגד זה מאבק שעולה לי ביוקר רב וכמו שאתה יכול להבין פוליטית.

יולי תמיר: לא הרבה אנשים במפלגתי מעלים את זה על נס אבל אני חושבת שזה מאבק על קיומו של חינוך איכותי.

יולי תמיר: דרך אגב, גם בחינוך היהודי.

יולי תמיר: אני בכלל אשמח לעשות ישיבה שלמה על שיבוץ מורים, אני חושבת שעשינו כמה דברים מאוד יפים בשיבוץ מורים השנה.

יולי תמיר: אני רוצה להגיד תודה לציון שעבד על זה, ולעבדאללה חטיב שעבד במגזר הערבי, אנחנו עובדים על זה ואני לא מתוכננת לוותר בעניין הזה, זה דבר מאוד משמעותי.

יולי תמיר: גם בשיבוץ מנהלים אנחנו עושים תהליך הרבה יותר מקצועי וזאת כמובן בעיניי חלק מהתמונה הכוללת.

יולי תמיר: יותר שכר, עבודה משמעותית יותר, יותר איכות וכמובן יותר אפשרות להשתלם ולעבור תהליכים של הגדרה איכותית של מעמד המורה.

יולי תמיר: אני מודה לשותפים, אני יודעת שלפנינו דרך ארוכה אבל עברנו אותה אני מוכרחה להגיד גם בלילה הכי סוער שלנו ביחד הצלחנו להתווכח אבל לא לריב.

יולי תמיר: ועשינו את זה, אני חושבת, יפה ואני שוב מסיימת ופונה לרן ארז, אני חושבת שיותר משאבים מזה אין סיכוי שהמדינה תקצה לחינוך.

יולי תמיר: זה משאב ענק שניתן לנו, זאת מתנה יוצאת מן הכלל שמערכת החינוך צריכה לדעת לנצל אותו ואני מקווה שאנחנו נשב ביחד ליד שולחן הדיונים ונסכם את הדברים גם עם ארגון המורים העל-יסודיים.

יולי תמיר: תודה רבה.

מיכאל מלכיאור: טוב.

מיכאל מלכיאור: אנחנו כמובן נשמע גם את רן ארז.

מיכאל מלכיאור: אנחנו נשמע עכשיו את הסתדרות המורים ואת ארגון המורים.

מיכאל מלכיאור: אני רק מבקש, מאחר ואנחנו בכל זאת מצומצמים בזמן אז בואו תמקדו את הדברים בתוספת למה שכבר נאמר.

יוסי וסרמן: נצטרך זמן כדי להסביר בצורה שאנשים יבינו, וגם להשיב על שאלות.

מיכאל מלכיאור: אבל גם צריך לתת אפשרות לאחרים לדבר.

רן ארז: אולי בכל זאת אולי הזמן לא יספיק ואני מבקש, יש לי בקשה ברשותך.

רן ארז: אולי כדאי שאנחנו נצא בקריאה לרפואה שלמה והחלמה מהירה לאורלב.

מיכאל מלכיאור: זה עשינו כבר בבוקר.

מיכאל מלכיאור: הוא לא הרגיש טוב אתמול, אושפז אבל הוא, ברוך השם קיבלנו דיווח בבוקר שהוא מרגיש יותר טוב.

מיכאל מלכיאור: עשינו את זה דבר ראשון על הבוקר.

מיכאל מלכיאור: אבל ודאי וודאי שגם מפה וגם עכשיו מאחלים רפואה שלמה והחלמה מהירה.

מיכאל מלכיאור: אנחנו צריכים אותו מהר חזרה פה לעבוד בוועדה ובכנסת וברוך השם אני שומע גם שזה לכיוון הזה עובד.

יוסי וסרמן: יש לי בקשה ליושב ראש.

יוסי וסרמן: אני אומר מספר משפטים קצרים ככל שאוכל על אני מאמין.

יוסי וסרמן: שלום יסביר את הרפורמה כפי שהיא, גם כן קצר וחבריי, אם תאפשר להם להשלים את מה שאנחנו נחסיר.

מיכאל מלכיאור: בוא קודם אתם תגידו ואחר כך.

יוסי וסרמן: אני עבדתי במערכת החינוך כמורה וכמנהל וגם תקופה קצרה כמפקח הרבה מאוד שנים.

יוסי וסרמן: ובמשך שנים רבות דשדשנו, למעשה מאז קום המדינה, דשדשנו, המעמד ירוד, השכר מהנמוכים בשרות הציבורי ואנחנו אמרנו שחייבים לעשות כאן שינוי, חייבים להביא שינוי.

יוסי וסרמן: כשבא מר דברת ב- 2005-2004 חשבנו שהנה הזדמנות לשנות את פני מערכת החינוך.

יוסי וסרמן: מסיבות שלא קשורות במר דברת וגם לא ברונית תירוש יצא כך שנאבקנו כנגד תוכנית דברת ולא יישמנו למרות שאני אומר ומדגיש בתוך הצעד הקובע של הסתדרות המורים התוכנית שלנו, ישנם לא מעט דברים שאנחנו מקבלים מדברת.

יוסי וסרמן: כעת אנחנו רוצים שינוי המעמד, שינוי הפרופסיה, אנחנו רוצים תוספות שכר למורים שהמקצוע יהיה מקצוע שהאנשים הצעירים הטובים ביותר של מדינת ישראל ירצו לבוא וללמד בו, ולא יבחרו מקצועות אחרים כמו כלכלה וכו'.

מיכאל מלכיאור: אגב, המשפט האחרון שלך לדעתי, זה המבחן האולטימטיבי לכל המהלך.

יולי תמיר: נכון.

יולי תמיר: יוסי, תרשה לי משפט אחד להפריע.

יולי תמיר: אני אגיד לך מה המבחן האמיתי, כשבאתי עם זה בבוקר למשרד, יש לי צוות שהוא כולו בוגרי לומדי חינוך.

יולי תמיר: שלוש מהם אמרו או, עכשיו אפשר ללכת להיות מורה.

יולי תמיר: אז זה סימן שזה מתחיל לעבוד.

יוסי וסרמן: היום כלכלן בשירות המדינה, שנכנס היום לעבודה, משתכר בחודש הראשון 4,700 שקל, עם שעות נוספות והחזר הוצאות.

יוסי וסרמן: ואילו מורה ישתכר 5,300 אם לא יהיה מחנך כיתה ולא יהיו לו תפקידים נוספים וזה שכר התחלתי של עובד הוראה כנתון.

יוסי וסרמן: נתון נוסף, המורים עובדים הרבה מאוד שעות הן בבית והן בבית הספר ללא כל תמורה.

יוסי וסרמן: היום אנחנו משתדלים שחלק גדול מהשעות האלה בחטיבות הביניים וחלק קטן יותר ביסודי, המורה יעשה את זה בבית הספר על חשבון משרתו כשהכל בתוך זכויותיו הפנסיוניות.

יוסי וסרמן: דהיינו, הכל ימוסגר לתוך משרתו.

יוסי וסרמן: כעת, אמרה השרה שאנחנו כבר למעשה עברנו את החלקים הקשים ואנחנו נמצאים בתוך הביצוע.

יוסי וסרמן: אני מאוד מכבד את שרת החינוך אבל אני חייב להיות דייקן, מבחינתי, כפי שאנחנו רואים את זה בהסתדרות המורים.

יוסי וסרמן: יש לנו עדיין קשיים שקשורים ותלויים במשרד האוצר ולא במשרד החינוך.

יוסי וסרמן: מדובר ראשית ההקצבה לרפורמה הזו היא 7.7 מיליארד שקלים ל- 5 שנים כש- 5 מיליארד שקלים מביאים מהקופה ולא כמו בדברת שרצו לפטר 20,000 מורים ועם זה לממן את שכר המורים שישארו במערכת.

יוסי וסרמן: כאן לא מפטרים מורים, כאן מביאים כסף מהקופה.

יוסי וסרמן: ועוד 2.7 מיליארד שקל חד פעמי לשיפור תשתיות ואם האוצר, ואנחנו עכשיו עובדים היום, מכאן, מר שלום גרניט שהיה ממונה על השכר במשרד האוצר והוא היועץ הכלכלי שלנו יחד עם עזרא גנור שעבד באגף התקציבים במשרד האוצר, הם שניהם הולכים מכאן לעבוד מול נציגי האוצר על תוכנית ההמרה.

יוסי וסרמן: תוכנית ההמרה, לוקחים 100,000 מורים עם הנתונים האישיים, מלבישים אותם על טבלת שכר חדשה בת 8 דרגות.

יוסי וסרמן: אם יצלח, אנחנו בתוך, לקראת הסכם קיבוצי משפטי לחתימה.

יוסי וסרמן: אם לא יצלח אנחנו לא נוכל לבצע את מה שאנחנו רוצים לבצע.

יוסי וסרמן: יש לי ביטחון גדול שגם האוצר, גם אנחנו וגם משרד החינוך נצליח סוף סוף לפרוץ פרץ בכל מה שקשור לשיפור מערכת החינוך של מדינת ישראל ולא יהיה מצב שהאוצר, בשלבים האלה שהם השלבים הקריטיים, ישימו מקלות בגלגלים וימנעו את התקציב שאותו התחייבו כפי שנהגו אולי בעבר והיו תופעות כאלה בעבר.

יוסי וסרמן: לכן מזהירים אותי אל תהיה בטוח, האוצר ירמה אתכם, האוצר לא יתן.

יוסי וסרמן: האוצר לא ירמה אותנו.

יוסי וסרמן: אם הוא לא יעשה את זה פשוט זה לא יהיה וזה יהיה חבל מאוד כי זו הזדמנות שלא תחזור כל כך מהר על עצמה.

משה גפני: לא הבנתי, התוכנית המונחת כאן זו הסכמה בין שרת החינוך לבינך?

יוסי וסרמן: התוכנית המונחת כאן, חבר הכנסת גפני, היא תוכנית מוסכמת על ידי האוצר, החינוך ואנחנו אבל בין השלב הזה של מתווה שזוהי הצהרת כוונות לבין ביצוע ויישום ישנם כמה שלבים.

יוסי וסרמן: אחד מהם זו תוכנית המרה, להלביש את המורים הקיימים עם הנתונים האישיים של כל אחד מהם על טבלאות שכר חדשות.

יוסי וסרמן: שתיים, לא נחתום ללא הגימלאים שלנו.

יוסי וסרמן: יש לנו 28,000 גימלאים .

יוסי וסרמן: אנחנו לא נשאיר אותם מאחור.

יוסי וסרמן: אני אומר דברים הכי ברורים בעולם.

יוסי וסרמן: יש לנו אי הסכמה לגבי הנושא של המנהלים.

יוסי וסרמן: כל הנושא של קדנציות, אנחנו מחפשים דרך שנוכל להשלים ולחיות עם זה, הכל בתיאום מלא עם נציגי המנהלים.

יוסי וסרמן: אלה הם שלושת הדברים העיקריים שמפרידים בינינו לבין חתימה על הסכם קיבוצי.

משה גפני: אבל אתה אומר שזה מוסכם על האוצר.

משה גפני: זה הדבר הכי חשוב לי, בגלל שהמילים הן בסדר.

יוסי וסרמן: אני לא עוסק במילים ומילים לא מעניינות אותי.

יוסי וסרמן: אני מדבר על עובדות.

יוסי וסרמן: היום יושבים על תוכנית ההמרה.

יוסי וסרמן: מכאן, ומיד שלום יסביר ברשות היושב ראש, יסביר את הרפורמה ואת תוכנית ההמרה.

יוסי וסרמן: אז נדע אם יש רצון אמיתי של האוצר או שאינו אמיתי ואז אוכל לבוא ולומר לחברי הכנסת ולכולם את האמת כפי שאנחנו רואים אותה.

יוסי וסרמן: אני רוצה לומר שהרפורמה הזו היא לא רפורמה של הסתדרות המורים כארגון מורים, היא רפורמה של המורים ולכן יש לנו עניין אדיר להסיר כל אגו שהוא.

יוסי וסרמן: אנחנו מבקשים ורוצים שחברי וידידי רן ארז, הוא כאן והוא יאמר את שלו.

יוסי וסרמן: ידידי רן ארז פניתי אליו, יותר מפעם אחת, ואמרתי לו אנחנו נמצאים בשלב ראשוני של מתווה לקראת הסכם, בוא נבדוק יחדיו מה אנחנו צריכים לתקן, מה צריך לעשות ואני חוזר ואומר לו והוא בהחלט ידידי גם אם לא נסכים הוא ידידי.

יוסי וסרמן: אני חוזר וקורא לו, הרפורמה היא של כולנו, היא לא שלי ולא של חבריי, היא של כל המורים במדינת ישראל ושל שני הארגונים שאותם אנחנו מייצגים.

יוסי וסרמן: אני כעת מבקש ששלום גרניט יסביר את הנקודות של הרפורמה.

שלום גרניט: יש מספר אחת שלא הוזכר פה ולדעתי הוא אחד החשובים ביותר והוא כתוב אותו במתווה שהעלות של המעבר לתוספת השכר הממוצעת באופן משוקלל, ותיכף אני אסביר את המשפט המורכב הזה, יהיה 26%.

שלום גרניט: זה מוסכם.

יוסי וסרמן: משוקלל.

שלום גרניט: אני אסביר.

מיכאל מלכיאור: לפני שאתה מסביר, אני רק רוצה לשאול אולי את השרה, לגבי הכלת הרפורמה, כי היה על זה אי בהירות, בשנה הקרובה אמרתם ב- 300 בתי ספר, גם אמרת את זה פה היום אבל איך שהוא המנכ"ל באיזה שהוא שלב בתקשורת אמר שזה לא כך הובטח וזה יהיה אולי רק ב- 180 בתי ספר.

מיכאל מלכיאור: זה חשוב להבהיר את זה.

יולי תמיר: יש כאן שני שלבים, כאשר השלב שדיבר עליו יוסי הוא שלב מאוד חשוב.

יולי תמיר: אנחנו עשינו מסגרת, ותקציב מסגרת.

יולי תמיר: בתוכה הסכמנו שאנחנו ממשיכים במשא ומתן בדיוק על הדברים שיוסי ציין אותם עכשיו, צריך לסגור.

יולי תמיר: כמו בכל הסכם שכר קיבוצי על פרטיו זה צריך להיסגר.

יולי תמיר: ברגע שזה יסגר אנחנו נוכל ללכת ואנחנו נהיה בכ- 300 בתי ספר.

יולי תמיר: אם זה יהיה 280 או 300.

יולי תמיר: זה הסדר גודל שבו אנחנו נפעל.

יולי תמיר: זה תלוי בבתי הספר, זה תלוי בהסכמות בינינו.

יולי תמיר: אנחנו יושבים על רשימה של 300.

יולי תמיר: זאת השאיפה המשותפת שלנו.

יוסי וסרמן: 180 זה בתי הספר, 34 יישובים.

יולי תמיר: יש בתי ספר שאנחנו, רשימת בתי הספר תוצג פה.

שלום גרניט: 300 בתי ספר שהתנאי הבסיסי שלהם שיש שם תשתית.

שלום גרניט: אז אם כבר אמרתי אז 26% ממוצע משוקלל תוספת.

שלום גרניט: השיטה שבה, א' דבר כזה לא נעשה מעולם דרך אגב, זו רפורמה ענקית כזו שלוקחים קבוצה גדולה כזו של מורים עובדים ומעבירים אותם ממערכת א' למערכת ב'.

שלום גרניט: אין ניסיון בעניין הזה, אנחנו עושים את זה בפעם הראשונה ולצורך זה גם המתווה הכתיב אבל גם לוגיקת העבודה הייתה שקודם כל בונים טבלת שכר חדשה, חדשה ליד מבנה שבוע עבודה חדש שזה אומר שכל מי שאי פעם ייכנס למערכת הזו זאת תהיה התמורה שהוא מקבל וכך הוא יעבוד.

שלום גרניט: עכשיו, מהרגע הזה שבו נוצרה התשתית כמה מקבלים וכמה עובדים יש צורך להכניס את המורים הקיימים לתוך העניין הזה.

שלום גרניט: היום המשרה, מבלי להיכנס עכשיו לשעתיים השהייה שהן קצת בערפל, היום משרה של מורה בבית ספר יסודי 30 שעות.

שלום גרניט: זו המשרה.

שלום גרניט: זה לא אומר שכל מורה מלמד 30 שעות אבל מה זה אומר?

שלום גרניט: זה אומר שמי שמורה במערכת והוא לא אם והוא לא מחנך או מחנכת עובד 30 שעות פרונטליות.

שלום גרניט: ככה הוא עובד.

שלום גרניט: 30 שעות בפני כיתה.

שלום גרניט: אם הוא רק מורה.

שלום גרניט: דרך אגב, יש שליש מהמורים או מהמורות בבתי הספר היסודיים שעובדים 30 שעות פרונטליות מול כיתה מלאה.

שלום גרניט: אבל אם הוא מחנך אז שיטת השכר ומבנה השכר של המורים היה כזה שהם לא קיבלו תוספת בשכר אלא הפחיתו להם שעות לימוד ואז הוא עובד 27 והוא מקבל כמו 30.

מיכאל מלכיאור: כן, ולמעשה הפחיתו לו בגלל שיש לו יותר עבודה.

שלום גרניט: כי הוא מחנך.

שלום גרניט: יותר עבודה אנחנו נדבר אבל הוא מחנך.

שלום גרניט: ואם היא אם ולא מחנכת אותו דבר.

שלום גרניט: הפחיתו 3.

שלום גרניט: אבל אם היא אם ומחנכת אז במקום לעבוד 30 היא עובדת 24.

שלום גרניט: כשאתה לוקח את ההתפלגויות של המורים.

קריאה: ואם יש לה שעות גיל?

שלום גרניט: זה אותו דבר.

שלום גרניט: עכשיו, על 4 קטגוריות האלה כי יש, גם על כל הקטגוריות האלה איזה שהוא מעטפת של גיל.

שלום גרניט: כלומר, שעתיים פחות או ארבע שעות פחות אבל זה נכון לכולם, לכל הקבוצות האלה.

שלום גרניט: אז כשאתה לוקח את הממוצע, כמה עומד מורה מול כיתה, בגלל הפחתת השעות אתה מוצא 25.5.

שלום גרניט: בסדר?

שלום גרניט: אז זה המספר 25.5.

שלום גרניט: עכשיו, בעולם החדש, באותה לוגיקה עובדת כמובן על חטיבת הביניים ששם המשרה היא 24 שעות במצב הישן אבל הממוצע הוא 21, בגלל אותה סיבה של קטגוריות של הפחתת שעות.

שלום גרניט: המצב החדש אומר שכל מורה שיכנס לרפורמה, יעבוד 26 שעות.

שלום גרניט: אז בוא נלך רגע למורה הרגילה שהיא לא אם מול כיתה מלאה, לזכור, אז היום היא עבדה 30 מחר היא תעבוד 26 מול כיתה מלאה.

שלום גרניט: אם היא מחנכת אתמול היא עבדה 27 היום היא תעבוד 26.

שלום גרניט: אם היא אם היום היא תעבוד 26 במקום 27.

שלום גרניט: אם היא אם ומחנכת במקום 24 תעבוד 26 בעניין הזה, מול כיתה מלאה.

שלום גרניט: בנוסף לזה היא תיתן שעות פרונטליות.

ג'מאל זחאלקה: 26 זה לא יהיה ממוצע אלא זה המבנה?

יולי תמיר: זה מה שניסינו להגיד.

מיכאל מלכיאור: בסדר, עכשיו הבנו.

שלום גרניט: ה- 26 בבית הספר היסודי זה קשיח.

שלום גרניט: כל מורה ומורה בעתיד בכיתה ילמד 26 שעות.

שלום גרניט: בנוסף לזה 5 שעות פרטניות או בקבוצה קטנה.

יוסי וסרמן: של תלמיד עד חמישה.

שלום גרניט: זו המתכונת.

שלום גרניט: מעבר לזה, יהיו לו כמובן אותן 5 שעות שהייה שפורטו מה שזה יעשה.

שלום גרניט: בבית הספר בחטיבות הביניים אותו דבר אבל פחות 23 שעות כולם מול כיתה, 4 שעות פרטני קבוצתי ו- 9 שעות שהייה.

שלום גרניט: 9 שעות שהייה.

שלום גרניט: אנחנו יודעים שיש איזו שהיא בעייתיות של אי איזון בין יסודי מבחינת השהייה כ- 5 שעות.

שלום גרניט: כנראה לא מספיק לכל העבודה אבל עמדו אז בפנינו התלבטויות האם להאריך את השהות או לא אבל נקבע 36.

שלום גרניט: לחטיבות הביניים אין ספק שה- 9 שעות האלה הן 9 שעות מספיקות לבצע הרבה מטלות.

שלום גרניט: תזכרו זה 9 שעות שבועיות.

משה גפני: זאת אומרת שמורה אם נפגעת בכל פרימטר שקבעתם.

שלום גרניט: היא לא נפגעת בשום פרימטר.

משה גפני: בכל פרימטר ואני אגיד למה.

משה גפני: היום מורה צריכה להיות בכיתה מלאה 24 שעות, מורה אם מחנכת.

משה גפני: היא היום צריכה להיות בבית הספר 24 שעות.

משה גפני: היא צריכה לעמוד מול כיתה מלאה 24 שעות.

משה גפני: לפי ההצעה שלכם היא צריכה לעמוד מול כיתה מלאה 26 שעות, היא צריכה להיות עוד 5 שעות מול תלמיד או 5 תלמידים והיא צריכה להיות עוד 5 שהייה.

משה גפני: זאת אומרת אתם מרעים בכל פרמטר את מעמד, יכול להיות שאתם מטיבים עם השכר.

משה גפני: ציון, אין לי ויכוח עכשיו על השכר.

משה גפני: מבחינת הפרמטרים, אני שואל מהבוקר, קיבלנו עכשיו תשובה.

משה גפני: אני לא מביע עמדה, רק את מה שאני כל הזמן מנסה להבין ולא מצליח, הבנתי.

שלום גרניט: אני אתן לך תשובה.

שלום גרניט: מורה מחנכת ואם, אכן תעבוד יותר מול כיתה מלאה ותיתן עוד 5 שעות פרונטליות פרטני.

שלום גרניט: נושא השהייה זה הסתה של עבודה שהיא עשתה מחוץ לשעות העבודה.

שלום גרניט: כלומר, זו לא תוספת עבודה.

שלום גרניט: זו עבודה שהיא עשתה מחוץ למסגרות, או בבית ועכשיו היא תעשה את זה בתוך המסגרת, בבית הספר, בתשלום.

שלום גרניט: מורה אם מחנכת על פי התקשיר, מאחר והיא עובדת מדינה, היא לא תשהה 36 שעות אלא תשהה 33.5 למה?

שלום גרניט: כי יש לה חצי שעה פחות.

שלום גרניט: לא שזה לא עושה בעיות אבל חצי שעה פחות.

שלום גרניט: כלומר השהייה שלה השבועית לא תהיה 36 על פי התקשיר והיא תהיה 33.5.

שלום גרניט: עכשיו, תמורת העבודה שהיא מבצעת יותר היא מקבלת כמובן תוספת שכר יותר מאשר מורה שעבדה 30 שעות וירדה ל- 26.

שלום גרניט: היא תקבל יותר ולכן התוספת של 26% הוא ממוצע משוקלל.

שלום גרניט: לא כל קטגוריה של מורים יקבלו את אותה תוספת.

שלום גרניט: בכל מקרה, תוספת שכר תמיד תהיה יותר גדולה בין 10 ל- 13% מאשר תוספת העבודה.

שלום גרניט: תמיד.

שלום גרניט: לכל אחת ואחת מהקטגוריות.

משה גפני: אצלי בישיבה כשלמדתי, זה לא היה ככה.

שלום גרניט: אצלי בישיבה כשאני למדתי, ככה זה היה.

משה גפני: בגלל שאתה מעלה את המורה מחנכת מ- 24 ל- 36, ומעלה את השכר רק ב- 26%.

שלום גרניט: לא נכון.

שלום גרניט: גפני, אני אגיד לך, במרום ציון לימדו אחרת.

שלום גרניט: עכשיו תשמע, אני אגיד לך.

שלום גרניט: מה שאני אומר לך זה עדיין נמצא במשא ומתן עם האוצר, התוספת שכר.

שלום גרניט: מורה כזו בבית ספר יסודי תקבל תוספת שכר של 30%.

שלום גרניט: היא תעבוד בין 24 ל- 26 ועוד נניח 5 ביחד 31, תקבל יותר.

שלום גרניט: היא נותן 12 ומשהו אחוז תוספת עבודה תקבל 30% אבל בחטיבת הביניים ששם היא מלמדת 19 שעות מורה אם ומחנכת שעובדת 19 שעות בעניין הזה והיא תעבוד עכשיו 23 ועוד 4 זה 27.

שלום גרניט: תקבל בערך 50% תוספת שכר.

משה גפני: מורת אם מחנכת בבית ספר יסודי?

שלום גרניט: תקבל 30%.

משה גפני: היא אמורה לעבוד עוד 50% מהמציאות שהיא שוהה בבית הספר.

משה גפני: 24 שעות היא נמצאת היום והיא אמורה על פי התוכנית.

שלום גרניט: טעות.

מיכאל מלכיאור: למה טעות?

משה גפני: אני לא יודע איך זה היה במרום ציון.

משה גפני: אצלי בישיבה זה היה 24 שעות.

משה גפני: 24 שעות מורה אם מחנכת צריכה להיות היום בבית הספר.

משה גפני: 50% תוספת שעות זה 36 שעות.

משה גפני: שעל פי התוכנית שלכם היא צריכה לשהות.

משה גפני: התוספת שהיא מקבלת, לפי מה שאתם אמרתם, זה 30% בשכר והאוצר עוד לא מסכים לזה.

משה גפני: במרום ציון איך השעות האלה יסתדרו עם האחוזים אני לא יודע, אצלי בישיבה זה האחוזים.

משה גפני: אז אני יכול לשנות אצלי בישיבה?

שלום גרניט: לא.

שלום גרניט: אני אסביר לך איך זה במרום ציון.

משה גפני: יש לי טעות במשהו?

שלום גרניט: כן.

שלום גרניט: אתה משווה תפוזים ותפוחים.

שלום גרניט: זאת הטעות.

שלום גרניט: כי תוספת העבודה היא לא ל- 36 כי בתוך זה יש 5 שעות של הסתה של עבודה שהיא עשתה בבית לתוך בית הספר.

שלום גרניט: זו לא תוספת עבודה.

מיכאל מלכיאור: לא, אבל זו תוספת שהייה.

משה גפני: יש לה ילדים בבית.

מיכאל מלכיאור: אני רוצה להגיד לך, שגם אחרי שהיא שוהה והיא פרטני זאת אומרת, פרטנית זה הוראה.

מיכאל מלכיאור: גם אחרי שהיא שוהה בבית הספר עוד 5 שעות היא עדיין צריכה להכין שיעורים ולעשות עבודה בבית כמו שלפי הסכם המסגרת הנוכחית.

מיכאל מלכיאור: אחרי ה- 30 שעות הפרונטליות שיורדות, במקרה הזה כמו שאמר הרב גפני, היא צריכה גם שעות נוספות לזה.

מיכאל מלכיאור: אתה לא, אפשר להסביר דברים אבל צריך להיצמד פה לאמת כי אחרת אנחנו לא.

מיכאל מלכיאור: אז פה יש באמת מקרה, אם יש אמא שהיא מחנכת כיתה היא צריכה לשהות בבית הספר 50% יותר מהיום.

מיכאל מלכיאור: אם אני לא צודק אז תסבירו.

מיכאל מלכיאור: אל תגידו רק לא צודק.

יוסי וסרמן: תן לנו להסביר.

שלום גרניט: אחת הבעיות המרכזיות בכל הסיפור הזה, זה המונחים שאנחנו מדברים בהם.

שלום גרניט: מה שאתה מדבר, תוספת עבודה, זה דבר אחד.

מיכאל מלכיאור: לא אמרתי תוספת עבודה, אמרתי תוספת שהייה בבית הספר.

שלמה ישי: הרי המורה תמיד תענו שהמורה עושה את העבודה הזאת.

שלמה ישי: אז היא מקבלת פיצוי על זה שהיא עושה את זה בבית ספר.

שלום גרניט: חבר'ה, בואו נעשה הבחנה ורק נדבר על מונחים.

שלום גרניט: יש תוספת עבודה ושהייה בבית הספר אלה שני הדברים.

שלום גרניט: כשאתה מדבר על שהייה אז אתה אומר עלתה ב- 50%.

שלום גרניט: מ- 24 אבל בחלק מהשהייה זו לא תוספת עבודה.

שלום גרניט: מסכים?

שלום גרניט: כשאתה משווה את תוספת העבודה של אותה מורה בבית הספר היסודי שהוא 24 ועכשיו היא תעבוד 26 ו- 5 אתה מקבל 31.

שלום גרניט: 31 מול 24.

שלום גרניט: זאת תוספת העבודה בהנחה ששעה פרטנית שווה לשעה פרונטלית מלאה.

שלום גרניט: בהנחה.

שלום גרניט: בלי להתווכח ונניח שזה נכון, היא תקבל מעבר לזה על התוספת הזו לפחות עוד לא מוסכם עד הסוף כי צריך בסוף להתכנס ל- 26% האלה.

שלום גרניט: בין 30% ל- 40% תוספת שכר, כי זה לא מוסכם עוד.

שלום גרניט: זה הסיפור הזה ואין מורה אחת שתיתן תוספת עבודה במונחים שדיברנו ולא תקבל יותר תוספת שכר לפחות ב- 10%.

שלום גרניט: זהו.

יוסי וסרמן: מר גפני, אני לא יודע איך זה אצלכם בחינוך הממלכתי והממלכתי דתי.

משה גפני: מה זה אצלנו?

יוסי וסרמן: בישיבה.

משה גפני: לא.

משה גפני: בישיבה למדו חשבון, זה בכלל לא הנושא, אל תגיד אצלנו.

מיכאל מלכיאור: גפני תומך בתוכנית ליבה.

יוסי וסרמן: אני לא בקיא במגזר.

יוסי וסרמן: אצלנו במורות פעמיים ושלוש באות אחר הצהריים בין 16:00 ל- 19:00 20:00 ועובדות בצוות בבית הספר על חשבונן ללא כל תמורה ובטח לא פנסיוני.

משה גפני: איפה זה אצלכם?

יוסי וסרמן: בחינוך הממלכתי והממלכתי דתי במדינת ישראל.

משה גפני: גם בחינוך העצמאי אותו דבר?

יוסי וסרמן: אל תשכח שאני בקיא במערכת, מהיותי מנהל הרבה מאוד שנים.

מיכאל מלכיאור: אני עדיין מוכרח להגיד שעדיין לא קיבלתי תשובה על השאלה.

מיכאל מלכיאור: השהייה הנוספת, לא העבודה הנוספת, אני מבין שחלק מהשהייה, אני מניח שחלק גדול מהעבודה עדיין תהיה עבודה למורים בבית.

מיכאל מלכיאור: השהייה בבית הספר של 50% נוסף אין כיסוי של 50% ועוד 10% בשכר.

מיכאל מלכיאור: זה לא ראיתי בכל טבלאות השכר פה.

יוסי וסרמן: שהייה של 50%?

שלום גרניט: זה לא החשבון, זה סתם להציג מספר.

ג'מאל זחאלקה: מה עכשיו ישתנה בחיי המורה בבית הספר בפועל?

ג'מאל זחאלקה: עכשיו אנחנו מדברים על מספרים, על מסגרות.

ג'מאל זחאלקה: אשה מורה או גבר מורה ששהה בבית ספר, עבד 24 שעות ככה, רוב המורים ככה עבדו בפועל.

יוסי וסרמן: איך ישתנה עולמו?

ג'מאל זחאלקה: איך ישתנה?

ג'מאל זחאלקה: היום למשל, אם למשל למורה אם יש עוד ילד בגנון שהיא לוקחת אותו בשעה 13:00 היא צריכה לבוא בשעה 14:00 זה שינוי בחיים של המשפחה.

ג'מאל זחאלקה: אנחנו כאנשים בסופו של דבר זה מה שמעניין את האזרח האזרחית הפשוטה, לדעת מה או איך הולכים להשתנות חייה.

ג'מאל זחאלקה: האם המורה או המורה צריכים לצאת מהבית ב- 8 לחזור ב- 14:00, 36 שעות קשיחות של שהייה בבית ספר.

מיכאל מלכיאור: זה יותר, כי זה רק 5 ימים בשבוע.

ג'מאל זחאלקה: ל- 36 שעות שבועיות.

ג'מאל זחאלקה: אז יותר, אני לא יודע את מספר השעות.

משה גפני: זה עד 15:30.

ג'מאל זחאלקה: רק שנבין, זה שינוי בחיים וזה גם שיקול חשוב מאוד לא פחות משכר בשביל משפחות, לבחור במקצוע ההוראה ולכן אני חושב שחשוב מאוד שיהיה דיון ציבורי מושכל שגם האנשים ישתתפו בו, גם אני אוכל להגיד דבר חכם על הנושא הזה.

משה גפני: גם המורים שיגידו.

ג'מאל זחאלקה: זה לא לטבלאות ולמספרים.

ג'מאל זחאלקה: בפועל איך אתם, או משרד החינוך, איך אתם רואים איך ישתנו חייהם של המורים ושל המורות בפועל.

ג'מאל זחאלקה: זה חשוב מאוד.

ג'מאל זחאלקה: אני חושב שזה בסופו של דבר השורה התחתונה של הרפורמה הזאת מבחינת המורים.

מיכאל מלכיאור: תודה, השאלה ברורה.

יוסי וסרמן: היום כ- 700 בתי ספר עובדים שנים רבות עד 15:30 לפחות.

יוסי וסרמן: בעבר עבדו גם עד 16:00.

יוסי וסרמן: עד 15:30 לפחות.

יוסי וסרמן: מדובר בכל בתי הספר של יוח"א, בעבר יול"א, אני מדבר על החינוך היסודי ובתי הספר של 34 יישובים שהם כ- 180 בתי ספר.

יוסי וסרמן: זה קיים היום בעולם כולו, זוהי צורת העבודה בארצות הברית, באירופה, ובאסיה.

יוסי וסרמן: עם תנאים פיזיים ועם מספר ילדים מצומצם יותר בכיתות.

יוסי וסרמן: עם זה אנחנו צריכים להתמודד ואת זה גם להשיג.

יוסי וסרמן: השכר של המורים עומד לעלות בצורה משמעותית ביותר שבשום דרך אחרת אי אפשר יהיה לעשות זאת כי לא היינו יכולים במשך 60 שנה, לא קיבלנו תוספות שכר משמעותיות ייחודיות רק למורים ואז אנחנו נמצאים במצב שאנחנו נמצאים.

יוסי וסרמן: מורה שבאה לבית הספר, היא תעבוד 36 שעות ואם היא אם היא תעבוד 33.5, פחות שעתיים וחצי בשבוע.

יוסי וסרמן: הילדים שלה היא תזכה לעדיפות ראשונית בכל מה שקשור למעונות יום וכולי, היום היא בסוף סולם העדיפויות.

יוסי וסרמן: זה תיאום בין משרדי הממשלה השונים על מנת שזה יושג.

יוסי וסרמן: המורה לא תוזמן יותר מ- 4 פעמים בשנה לאירועי ערב, ימי הורים טקסים ואירועים עד 4 פעמים בשנה.

יוסי וסרמן: דהיינו המורה עומדת לקבל איזו שהיא מסגרת.

יוסי וסרמן: היום כל מנהל מנהלת כמה פעמים שרוצים ומתי שרוצים מזמינים את המורים ואין שום מגבלה והגבלות והמורים נאלצים לבוא ואנחנו אפילו לא יודעים מכך.

קריאה: אני חושב שהם עושים את זה בחפץ לב.

יוסי וסרמן: אולי כן ואולי לא, לא בכל מקום ולא בכל מגזר.

יוסי וסרמן: עכשיו, אנחנו עושים פיילוט, רק מי שרוצה מצטרף לרפורמה שאנחנו בחנו אותה.

יוסי וסרמן: היא מורכבת, היא מורכבת, היא לא פשוטה להבנה.

יוסי וסרמן: שעות השהייה הן שעות מוסתות מהבית ומעבודת חינם לתוך בית הספר ולמסגרת המשרה כולל פנסיוני.

יוסי וסרמן: צריכים לראות את זה כך.

יוסי וסרמן: מי שרואה את זה אחרת פשוט לא מתאים לו, לא מצטרף.

יוסי וסרמן: אנחנו בשנים הבאות נמשיך ונוביל שתי מערכות כאלה שהן בתוך הרפורמה כאלה שלא.

יוסי וסרמן: אבל מעולם מדינת ישראל לא הסכימה, נראה אם היא תעשה זאת, אבל לא הסכימה לתרום 5 עד 7 מיליארד שקלים.

מיכאל מלכיאור: אנחנו לא.

מיכאל מלכיאור: יוסי תודה.

מיכאל מלכיאור: אני מבקש מהשרה, חשוב שהיא תשמע, אפשר להתראיין גם אחרי הישיבה.

מיכאל מלכיאור: אני מאוד מודה לכם.

מיכאל מלכיאור: אני חושב שקיבלנו הבהרות חשובות.

מיכאל מלכיאור: אני מאוד רוצה לשמוע את רן ארז כי השאלה שאנחנו גם יושבים איתה עכשיו אם זה כל כך טוב ויש פה באמת כפי שהוצג פה סכומים ניכרים שיכנסו למערכת החינוך ושהסכומים האלו יבואו גם לשיפור מעמד המורה אז למה שלא תצטרפו?

יוסי וסרמן: אדוני, לי יש 5,000 מורים בחטיבות העליונות.

יוסי וסרמן: בחטיבות העליונות ישנה פרובלמה ייחודית.

יוסי וסרמן: אצלו רוב המורים.

רן ארז: גם אנחנו מבינים קצת במשא ומתן ובתנאי עבודה של המורים, הסכמים קיבוציים וכדומה.

רן ארז: לא מומחים כמו ממונה על השכר לשעבר אבל אנחנו מבינים בזה קצת.

רן ארז: אנחנו לאחר שבדקנו ובדקנו, החלטנו שלא מתאים לנו להצטרף למתווה הזה.

רן ארז: למרות שמה שאמר יוסי זה נכון.

רן ארז: הוא ידידי ואני ידידו ואני מתאר לעצמי שגם נהיה שותפים בעתיד כאשר הוא יתעורר מהאשליה.

רן ארז: למה אני אומר את הדברים האלה?

רן ארז: כי בהתחלה התפלאתי מדוע משרד האוצר לא יושב פה בחדר, יצאו, אבל כאשר אני שומע את הטענות יתנו לנו 5 מיליארד ויתנו לנו 7 מיליארד הם לא צריכים להיות פה, אנחנו כבר אומרים מה הם יתנו לנו.

רן ארז: אני יודע שמשרד האוצר, בצורה מושכלת עקב בצד אגודל, שחקו את השכר שלנו מ- 1999 ועד היום באחוזים ניכרים מתוך "אהבה למורים" כדי שחס וחלילה לא נתפתה לעבוד פחות.

רן ארז: אם יהיו לנו משכורות נמוכות, אז נצטרך לעבוד יותר כדי להשלים הכנסה.

רן ארז: דבר נוסף שמשרד האוצר עשה, הוא הגיע למסקנה שהוא מומחה ממעלה ראשונה בלשחוק שכר של עובדים אבל הוא לא יכול לשחוק שעות.

רן ארז: שעות חינוך זה שעות, זה דבר סגור, שעות אם זה דבר סגור.

רן ארז: שעות גיל זה דבר סגור, זה סופרים.

רן ארז: אבל שכר שמופיע בטבלה יודעים איך לשחוק אותו.

רן ארז: הם מומחים, 50 שנה הם עושים את זה ואנחנו 50 שנה רצים כמו כלב אחרי זנבו לתפוס אותו ולא מצליחים.

רן ארז: גם עכשיו אנחנו נמצאים במצב הזה.

רן ארז: במתווה הזה, על פי שיקול דעתנו ועל פי בדיקה שאנחנו עשינו, וצדק הרב גפני כאשר הוא אמר, אין פה שינוי ריאלי בערך שעת המורה.

רן ארז: לא מעלים את השכר של המורה לשעה.

רן ארז: אומרים לו תעשה יותר שעות תקבל יותר כסף.

רן ארז: היום אני יכול ללכת למנהל שלי ולהגיד לו תן לי עוד שליש משרה ועל השליש משרה זה אני אקבל יותר כסף מאשר ברפורמה ואני רוצה לומר יותר מזאת.

רן ארז: אני אתן דוגמא אישית.

רן ארז: אני עברתי את גיל 55, אני עובד בחטיבת ביניים, יש לי שעות גיל, והמשרה שלי היא 20 שעות.

רן ארז: אם אני גם מחנך כיתה המשרה שלי היא 17 שעות.

רן ארז: על פי המתווה אני צריך לעבוד 23 שעות ועוד 4 זה 27.

רן ארז: מ- 17 ל- 27 זה עוד 10 שעות.

רן ארז: בכמה אחוזים עולה משרתי או בפועל הוראה בכיתה, אני לא מדבר על שעות השהייה עוד על 9 שעות האלה שאומרים שממלא עשיתי אותם בבית, עכשיו אני עושה אותם בבית הספר.

רן ארז: מעבד את גמישות ההעסקה שלי.

רן ארז: אבל נניח אני מוסיף על ה- 17 שעות עוד 10.

רן ארז: כמה זה באחוזים?

רן ארז: 60% תוספת?

רן ארז: וכמה כסף אני אקבל כתוספת שכר?

רן ארז: 30% תוספת שכר?

רן ארז: אם היום אני לוקח עוד 10 שעות תוספת עבודה בבית הספר מקבל 50% תוספת שכר.

רן ארז: נכון, יש כל מיני דברים לא ברורים עדיין בחטיבות ביניים, יש בוודאי דברים עוד יותר גרועים בחטיבה עליונה כי מה שמשרד האוצר רוצה לעשות לבטל את שעות הבגרות, לבטל את שעות חינוך, לבטל שעות גיל, לבטל שעות אם.

רן ארז: את כל השעות הללו שהוא קורא להם כדי ליצור להם דה-לגיטימציה, הוא קורא להם שעות אוויר אבל אלה שעות שמורה עובד בהם, בא ואומר אין, אנחנו מבטלים את כל השעות האלה שזה קרוב לשליש משעות העבודה בבית הספר ואומרים במקום השעות האלה אתה תלמד ותקבל תוספת שכר.

רן ארז: זה לא שינוי ריאלי בשכר המורים.

רן ארז: זו תוספת שכר אבל זו תוספת שכר בגין תוספת עבודה וזה לא שינוי ריאלי.

רן ארז: שאר הדברים שנאמרו על ידי החברים, שהעלאת השכר של המורה המתחיל מהשכר שהוא מקבל היום שזה שכר מינימום שזה בערך 3,700, 3,800 ל- 5,300 זה לא הכפלת שכרו.

רן ארז: זה תוספת בגין תוספת העבודה שלו.

רן ארז: אומרים שזה פנסיוני.

רן ארז: ביג קליג, זה החוק.

רן ארז: זה החוק אומר.

רן ארז: היום כל מורה חדש הוא בפנסיה צוברת חדשה וכל מה שהוא מרוויח הולך לפנסיה.

רן ארז: אז מה ההישג הגדול פה?

רן ארז: אני בא ואני אומר, אילו היו באים ואומרים אנחנו גם נשפר את הפנסיות של אלה שבקרנות הוותיקות, אנחנו נשפר את הפנסיות של אלה שבפנסיה תקציבית דיינו, אבל כל מורה חדש הוא בפנסיה צוברת חדשה וכל שקל שהוא מרוויח הולך לפנסיה, לא נעשתה פה שום פריצת דרך.

רן ארז: לכן אני בא ואני אומר, הרפורמה הזאת היא רפורמה טובה, תשמעו טוב, לאלה שעשו אותה והיא מצוינת.

רן ארז: אני אפילו כששמעתי וקראתי את המתווה אמרתי לאלי כהן, אלי כהן מברוק על הרפורמה שעשית.

רן ארז: אז הוא אומר תגיד ליוסי.

רן ארז: אני אומר לא אני אומר לך כי לך זה טוב.

רן ארז: היום אתה יכול להשתחרר משעות הגמול שקודם לא יכולת לבטל אותן כי הן קבועות בהסכם קיבוצי והיום אתה הופך אותן לכסף וממיר אותם לכסף שכסף אתה מומחה כיצד לשחוק אותו.

רן ארז: הרי אתה לא קבעת מנגנון חדש לבדיקת השחיקה של המורים.

רן ארז: על פי המנגנון הקיים אנחנו מקבלים שכר, היום ב- 2007 שכר של 1993.

רן ארז: ומה שעשו הבוררים זה שוד לאור היום.

רן ארז: ושיתבעו אותי לדין, אני הוכיח את זה.

רן ארז: הלכו ואמרו שרת החינוך בכבודה אמרה שיש לנו שני דברים, שלמעשה זה לערבב מין בשאינו מינו.

רן ארז: יש לנו רפורמה ויש לנו תוספת שכר בגין תוספת השחיקה.

רן ארז: רבותיי, תוספת השחיקה זה חוב שחייב לנו משרד האוצר מאז 1999.

רן ארז: הם את החוב הזה מ- 1999 במקום לתת לנו אותו בבת אחת הם נותנים לנו אותו בתשלומים ל- 5, 6, שנים הבאות ואומרים קיבלתם תוספת שכר.

רן ארז: לקחו את החוב שחייבים לי ונותנים לי אותו בתשלומים ומגדירים אותו כתוספת שכר.

רן ארז: זה זריעת חול בעיני הציבור ולאוצר הזה אנחנו צריכים להאמין עכשיו שהולכים לרפורמה?

רן ארז: בשום פנים ואופן לא.

רן ארז: הם מחייכים עם הפה עד לאוזניים כי הצליחו עוד פעם לסדר את המורים.

רן ארז: ומה אומרים לי?

רן ארז: בהתחלה כשנפגשתי עם אלי כהן הוא אומר תשמע קיבלתם תוספת שכר יש אצלנו במשרד אוצר אפילו ועדות חקירה איך אנחנו הלכנו לבוררות כזאת שתקבע לכם כל כך הרבה כסף.

רן ארז: אז אמרתי לו אתה יודע מה?

רן ארז: אני מוכן לוותר על הבוררות שיהיה לכם יותר נוח, נוותר על הבוררות.

רן ארז: הוא אומר לא, לא, לא, אי אפשר.

רן ארז: כאשר הם קודם לכן אמרו לנו.

מיכאל מלכיאור: לא הייתם חלק מהבוררות?

רן ארז: מיד אני אגיד לך מה אנחנו היינו.

רן ארז: מה שאני רוצה לומר, כבוד היושב ראש, משרד האוצר, אני רק רוצה שתבין את הציניות, את הציניות והרמאות שקיימת פה.

רן ארז: משרד האוצר קבע בחודש פברואר 2006 וטען את זה כל הזמן, כולל בבוררות, שהשחיקה של המורים זה חצי אחוז לשנה.

רן ארז: חצי אחוז לשנה.

רן ארז: הבוררים פסקו 11.75% אחוז לשנה, פי 20 ויותר.

רן ארז: וכשהם בכו בדמעות תנין ואמרנו בואו נבטל את הבוררות אמרו לא, בוררות זה בוררות.

רן ארז: מה אפשר להבין מזה?

רן ארז: כשהמקריות מתרבה היא מתחילה להיות חוקיות, אז לקחת את השעות שמופיעות בהסכם קיבוצי, להטיל על המורים יותר עבודה, לשלם להם פחות מערך העבודה, לסדר אותם בשחיקה ולהגיד את החוב שמגיע לכם בגין העבר נשלם לכם אותו בתשלומים ונגדיר אותו גם תוספת שכר?

רן ארז: ואיזו תוספת שכר?

רן ארז: לטבלה כדי שאותם מורים חדשים לא יקבלו את השלמת ההכנסה.

רן ארז: הרי משרד האוצר הרוויח פה שלא שילם כל השנים לקרנות הפנסיה, לא שילם לקרנות ההשתלמות, עכשיו הוא גם לא יוסיף על חשבון החוב את השלמת ההכנסה ועוד סוגר לנו את הפה ואומר מה אתם רוצים קיבלתם תוספת שכר 4.75 שזה למעשה תשלום החוב.

רן ארז: ואם האוצר הזה אנחנו הולכים להסכם.

רן ארז: ויוסי עם כל הכבוד מאמין שיקבל 8 מיליארד שקל.

רן ארז: בתקציב, בטיוטת התקציב של 2008 אין את הכסף הזה.

רן ארז: שרת החינוך באה ואומרת הולכים לרפורמה ומקצצים לי 180 מיליון.

רן ארז: זה אותו אוצר, זו אותה הממשלה.

רן ארז: אז למה נאמין פה?

רן ארז: אבל מה שיקרה, אנחנו ניכנס לתוך הרפורמה כמו לתוך משפך בשנה ראשונה יגידו תשמע תוך עשר שנים תגיע לדרגה 8 וכעבור שנה שנתיים פתאום מבטלים את המתווה ואתה כבר נמצא בפנים, ואתה כבר לא יכול לצאת כי המשפך הזה דוחף אותך קדימה ולכן הדרך שבא אנחנו רוצים רפורמה היא דרך אחרת.

רן ארז: ואנחנו גם כן רוצים רפורמה.

רן ארז: ואני משוכנע, אני משוכנע שבסופו של דבר תהיה רפורמה אבל רפורמה שלא הולכים לדפוק את המורים ולהפוך אותם עוד אסקופה נדרסת כי זה מה שקורה היום המורים הפכו להיות אסקופה נדרסת, שק החבטות של החברה הישראלית.

רן ארז: כולם מדברים "גבוה", חינוך, חוסן לאומי, ביטחון, קדמה, חברה גלובלית, חינוך, חינוך, חינוך ובסופו של דבר מקצצים, מקצצים, מקצצים ומפטרים מורים.

רן ארז: אז אם, אני נורא מצטער שאולי קצת התלהבתי קצת, אולי דיפורמציה פרופסיונאלית והעלאתי את הקול טיפה, גם אני מתנצל בפניך.

מיכאל מלכיאור: אני רוצה להבין, אתם הייתם חלק מהבוררות?

מיכאל מלכיאור: אתם תומכים בבוררות או לא?

רן ארז: אני רוצה לומר ככה אדוני, אנחנו היינו חלק מהבוררות אבל מתברר דבר אחד.

רן ארז: אנחנו מינינו שני ארגוני המורים נציג בבוררות.

רן ארז: את מר שלום גרניט.

רן ארז: הוא היה נציג שני ארגוני המורים בבוררות.

רן ארז: לא נתנו לנו לבוא ולטעון בפני הבוררות את הטענות שלנו ואני יכול להוכיח שרימו אותנו.

רן ארז: לא שילמו אפילו רבע ממה שמגיע לנו.

רן ארז: מה שעשו הבוררים, הם החליטו שתי החלטות.

רן ארז: החלטה ראשונה מהי השחיקה, והחלטה השנייה מה אופן התשלום.

רן ארז: באשר מה גודל השחיקה שיעור השחיקה אין לי טענות.

רן ארז: באשר אופן התשלום הם לקחו מה שמגיע לנו בגין חוב מהעבר והחליטו לשלם לנו בתשלומים קדימה ולקרוא לזה תוספת שכר.

רן ארז: לא רק זאת.

רן ארז: מה קורה עם מורה שפרש לפנסיה ב- 2002 על בסיס שכר יותר נמוך כי הוא לא קיבל בזמנו את השחיקה והיום הוא מקבל רטרואקטיבית איזה שהוא סכום שהוא כבר לא יכול להיכנס לפנסיה.

יוסי וסרמן: אני לא נכנס עכשיו לנושא השחיקה, אני מתייחס עכשיו לרפורמה.

יוסי וסרמן: אף מילה אחת לדעתי היא לא נכונה.

יוסי וסרמן: אנחנו זוכרים את הרפורמה שארגון המורים הוביל עוז לתמורה עם 24 שעות פרונטליות, 6 שעות פרטניות ו- 10 שהייה.

יוסי וסרמן: 40 שעות שכ- 16 מהן היו לא פנסיוניות.

יוסי וסרמן: כניסויי.

יוסי וסרמן: רפורמה במערכת החינוך תהה, ערך השעה אם לא שלנו תהיה רפורמה שראש ממשלה עתידי או שר חינוך עתידי ינהיג.

יוסי וסרמן: לא נברח מזה.

יוסי וסרמן: אין טעם לעמוד ולבכות איך שדפקו אותנו 60 שנה.

יוסי וסרמן: אכן נכון.

יוסי וסרמן: באמת כך עשו לנו.

יוסי וסרמן: עכשיו אנחנו רוצים להיות שותפים למשהו אחר.

יוסי וסרמן: ערך השעה אדוני, חבר הכנסת זחאלקה וחבר הכנסת גפני, עלה בכ- 10%.

יוסי וסרמן: עוד מעט תקבל, אם תנתן אפשרות יהיה גם הסבר איך.

יוסי וסרמן: ערך השעה עלה בכ – 10%.

יוסי וסרמן: יעלה.

יוסי וסרמן: אם האוצר הבטיח לנו את מה שהבטיח ולא יקיים, היות והוא רגיל לא לקיים ואני מודע לזה, אנחנו עשינו ניסיון כן ואמיתי להביא רפורמה שהיא הטובה ביותר האפשרית בנתונים האלה למורי ישראל.

יוסי וסרמן: לא יצלח לא נעשה ולא תהא רפורמה.

יוסי וסרמן: אחר-כך תהיה אולי, בכל דרך שהיא, שמישהו ינסה להוביל כמו שניסינו להוביל בעבר.

יוסי וסרמן: זהו זה.

מיכאל מלכיאור: מה לוח הזמנים עכשיו?

שלום גרניט: שנת תשס"ח אנחנו רוצים להתחיל בניסוי של ה- 300.

שלום גרניט: המשמעות היא שצריך לחתום על הסכם קיבוצי.

שלום גרניט: כל הצדדים עושים מאמץ עצום לפחות את הפרקים הרלוונטיים לתחילת הרפורמה לחתום כהסכם קיבוצי כדי שההתחייבויות האלה יהיו מגובות על ידי מסמך משפטי.

משה גפני: זה בתשס"ח.

שלום גרניט: כן.

משה גפני: גברתי השרה, יהיה גם באופן יחסי ניסיון לעשות את זה גם בכמה בתי ספר של החינוך העצמאי.

יולי תמיר: אם תסכימו לשלם את שכר המורים הריאלי, כמו שיהיה בהסכם?

משה גפני: אבל גבירתי השרה, את שרת החינוך במדינת ישראל.

משה גפני: את יודעת שהחינוך העצמאי צמוד לחלוטין למשרד החינוך אפילו לא במילימטר אחרת.

יולי תמיר: אבל אדוני, חבר הכנסת גפני, אני מאוד נזהרת עכשיו לא להביא בפניך את התלונות החמורות שמתקבלות במשרדי על אי קיום הסכמי שכר.

משה גפני: זה לא החינוך העצמאי.

משה גפני: ציון זה חינוך עצמאי?

משה גפני: יש בעיות בחינוך העצמאי בעיות מהסוג הזה?

משה גפני: תגיד, אם כן חשוב לי לדעת.

ציון שבת: מגיעות המון תלונות אני לא זוכר כעת לתייג אותן.

משה גפני: אתה היית במשרד האוצר?

ציון שבת: לא עסקתי.

משה גפני: אני שואל אם כן.

יולי תמיר: התשובה היא כן.

מיכאל מלכיאור: צדקת.

מיכאל מלכיאור: עכשיו כל המוסיף גורע.

יולי תמיר: אני רוצה רק לומר משהו לסיכום וגם לומר דבר מה לרן.

יולי תמיר: רן, תראה, בכל, יש פה שני אלמנטים שאחד הוא בשליטתנו והשני לא.

יולי תמיר: יש חשש היסטורי מאי קיום הסכמים עם האוצר.

יולי תמיר: שמה לעשות יש לו כנראה בסיס בהיסטוריה של יחסי עבודה בתחום החינוך ואני לא יכולה לבוא היום ולהגיד לך שההיסטוריה הזו בטלה ובמבוטלת ולא הייתה.

יולי תמיר: אנחנו נמצאים בהחלט בתחילתו של תהליך שאני חושבת היה מאוד מפתיע.

יולי תמיר: ויתקנו אותי פה חבריי, שמכירים את האוצר יותר שנים, בנכונות לעבוד עבודה משותפת.

יולי תמיר: אני חושבת, לכן פתחתי והודיתי לאלי כהן.

יולי תמיר: אני חושבת שנעשתה פה עבודה, ודרך אגב כשהיינו צריכים את ירום אריאב הוא התייצב והיה לצידנו וצריך להגיד גם דברים טובים כשהם קורים.

יולי תמיר: כל מה שהיה בעבר כבודו במקומו מונח.

יולי תמיר: אם אנחנו נתנהל על פי ההנחה שמה שהיה הוא שיהיה אז אין לנו דרך לתקן את המערכת.

יולי תמיר: נלך במסלול של כשלונות העבר ונמשיך פה.

מיכאל מלכיאור: אז כל רפורמה לא תצליח?

יולי תמיר: שום דבר, לעולם לא נעשה.

מיכאל מלכיאור: אם אתה בטוח שאם תוך שנה שנתיים ממלא יבטלו את הכל אז גם אם תעשה, תקבל את כל מה שאתה רוצה זה לא יצליח.\

יולי תמיר: הדבר השני הוא, שתמיד אפשר לשאוף למשהו טוב יותר אבל באמת בראייה לאומית.

יולי תמיר: הנכונות להשקיע סכום כל כך גדול בהסדר שכר, הלוא מחוץ לאולם הזה יושבים אנשים רבים שתוקפים אותנו מהכיוון ההפוך.

יולי תמיר: אומרים נתתם יותר מידי כסף ופחות מידי שעות.

יולי תמיר: אני מזמינה אתם לקרוא את טורו הקבוע של נחמיה שטרסלר הקרוי למה שרת החינוך לא עושה את תפקידה כראוי, ולטענתו אני נותנת הכל למורים.

יולי תמיר: והוא טוען מידי יום ביומו שלמה אני רק רוצה מורים, מורים, מורים, ונותנת להם הכל והוא סופר ההיפך מכם כמה שעות לא הוסיפו למערכת.

מיכאל מלכיאור: אני מקווה שהוא לא המדד.

יולי תמיר: לא.

יולי תמיר: חס וחלילה.

יולי תמיר: לא זה המדד ולא זה המדד.

יולי תמיר: אני אומרת לרן, יותר מהסכום שניתן הפעם לא יינתן.

יולי תמיר: המצב יכול רק להחמיר, לא להשתפר מהנקודה שאנחנו נמצאים בה היום.

יולי תמיר: ואני מוכרחה להודות גם לעזרא.

משה גפני: למה אני רואה מול עיניי שוב את המילים של לימור ליבנת?

משה גפני: זו טעות אופטית אצלי?

משה גפני: את אותן המילים היא אמרה.

יולי תמיר: רק שהפעם יש פה 5 מיליארד שקל על השולחן ומורה אחד לא מפוטר.

יולי תמיר: זה ההבדל.

יולי תמיר: מר גפני, זה כל ההבדל.

משה גפני: אני מתנצל על הפגיעה, אבל זה מה שהיא אמרה אז.

משה גפני: את תקפת אותה יחד איתי, אני נשארתי התוקף ואת נהיית שרה.

יולי תמיר: אני לא יכולה, גפני די.

מיכאל מלכיאור: הייתה הבטחה אז של דברת שכל הרפורמה לא תעלה יותר ממיליארד שקל.

יולי תמיר: אני רוצה לומר משהו.

יולי תמיר: מעבר לתודות שאמרתי קודם ליוסי בתור מנהיג באמת של ארגון שעשה את המהלך הזה איתנו, אני רוצה להודות באופן אישי לשלום ולעזרא.

יולי תמיר: אני חושבת, תאמינו לי אמרתי קודם, אם אני הולכת בלילה ופוגשת את האוצר אני רוצה אותם מאחוריי.

יולי תמיר: הם עשו שם מאבק אמיתי, שאני חושבת שהוא היה מאבק נכון.

יולי תמיר: לעולם אף אחד לא יצא פה עם מלוא תאוותו בידו.

יולי תמיר: אבל אנחנו עושים פה מהלך שהוא מהלך של שינוי ואנחנו כמובן נמשיך ונבוא ונדווח על ההתקדמות.

יולי תמיר: בראשית שנה הבאה נהיה פה שוב, אני חושבת שהמהלך הזה הוא מהלך אמיתי וצריך לתת לו גיבוי.

מיכאל מלכיאור: אני רוצה רק לסכם.

מיכאל מלכיאור: אנחנו כמובן בוועדת החינוך אנחנו נעקוב אחרי סיום המשא ומתן.

מיכאל מלכיאור: מקווים שיסתיים בטוב והשחורים שעדיין אני מרגיש, עדיין חורים רציניים מאוד, שתצליחו לסתום את החורים הללו.

מיכאל מלכיאור: אני, המבחן יהיה, כפי שאתם אמרתם ואנחנו, המבחן יהיה אם אנשים טובים ירצו ללכת עכשיו להוראה ואני מאוד מקווה שהרפורמה תקרב אותנו, יחד עם צעדים נוספים שנעשים.

מיכאל מלכיאור: אני מבקש, אנחנו ננעל עכשיו את הישיבה.